text:
Hallur av Rana 10.08.2018 (13:19)
3.500 fólk vóru á gátt hjá Glasi
Ein serliga fagnaðurdagur var í Marknagili í gjár, tá nýggji bygningurin hjá miðnámsskúlanum Glasir loksins bleiv handaður Mentamálaráðnum. Landsverk, ið var byggiharri í verkætlanini, boðar í tíðindaskrivi í dag frá, at umleið 3.500 fólk vóru á gátt í skúlanum, ið framyvir skal húsa øllum miðnámsskúlaútbúgvingum í høvuðsstaðnum. Tá flest fólk vóru í bygninginum, undir sjálvari móttøkuni, taldi Landsverk 1.900 fólk.
Upplýst verður, at kostnaðurin fyri bygningin, ið er umleið 19.500 fermetrar til støddar, er settur at vera 636,5 milliónir krónur. Hetta svarar til 32.600 krónur, tá maskinur og innbúgv eru íroknaði.
- Samanbera vit kostnaðin við aðrar stórar byggiverkætlanir bæði her í Føroyum, men eisini aðrastaðni – eitt nú í Danmark – so haldi eg, at vit hava fingið nógv fyri peningin. Nevnast kann, at Skúlin á Fløtum her við síðuna av eftir ætlan fer at kosta umleið 33.000 krónur fyri fermeturin. Nýggi Legobygningurin, Legohouse í Billund, sum BIG eisini hava teknað, kostaði 50.000 krónur fermeturin. Eg kundi nevnt fleiri dømir við líknandi ella hægri fermetrakostnaði, men lat tað fara, segði Ewald Kjøbro í røðu síni.
Hann upplýsti eisini, at undir allari tilgongdini hevur Landsverk havt sáttmálar við 31 arbeiðstakarar, 11 veitarar av innbúgvi og 7 reingerðarfyritøkur. Í sjálvum byggitíðarskeiðinum hava í miðal umleið 150 fólk arbeitt á byggiplássinum, sum í tímum svarar til umleið 640 ársverk tilsamans.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


c: text/html

text:
Altso her kunnu vit næstan byrja við at siga HALLELUJA!!
Skalt tú gera okkurt lekkurt til vikuskiftið? So er hendan løtt og lekkur.
Hendan samansetingin er soo lekkur! Og veist tú hvat? hendan kakan kann halda sær í fleiri dagar. Hon blívur næstan bara betur og betur. So skalt tú hava kaku við til arbeiðsplássið ella hevur tú skund til føðingardagin, so kann botnurin saktans gerast upp til tveir dagar frammanundan, og síðani kann kremið koyrast á beint áðrenn. Hetta er sovrigt sum okkum dámar ha?
Tilfar:
til køkuna
5 egg
250 sukur
4 tsk vaniljusukur
220 g mjøl
3 tsk bakipulvur
160 g smør
4 bananir
omaná
200 g rómaost
200 g smør
150 g flormelis
Karamell (ger títt egna karamel soleiðis HER)
Arbeiðsháttur
Set ovnin á 200 stig.
Píska egg, sukur og vaniljusukur til tað fær ein luftigan konsistens. Koyr síðani mjøl, bakipulvur og smeltað smør í sukurblandið. Til seinast rørir tú mosaðu bananirnar í blandið og síðani er klárt at koyra í bakiformin. Hetta er ein so mikið stór portión, at um tú ynskir eina tunna køku, so kanst tú koyra deiggið í eina klædda bakiplátu. Um tú heldur ynskir hana at verða eitt sindur hægri, koyrir tú deiggið í ein minni bakiform.
Baka køkuna mitt í ovninum í 15-18 minuttir um tú velur eina tunna køku og 20+ min um tú gert hana tjykkri. Sting ein knív niður í miðjuni, og tá hann kemur upp aftur uttan deiggj á, er køkan bakað.
Lat hana køla heilt áðrenn tú byrjar at pynta hana.
Ger nøkur hol ymsa staðni í køkuna og sproyta karamell niður í holini. (hetta er eitt lekkurt yvirraskilsi at fáa, tá tú býtur í eitt stykki.
Til ostakremið pískar tú alt tilfarið saman og smakkar til við nøkrum spísiskeiðum av karamelli. Síðani sproytar tú tað omanyvir køkuna og síðani eitt sindur av karamelli omanyvir eisini.
Juhuuu! so var liðugt og hendan lekkra køkan er klár at eta!
Mums Mums!
Vælgagnist.
M&K

robotstxt: allowed

filter: keep


text:
Hálvávegis til himmals
Mær dámar best evangeliska smáritið, sum verður nevnt: "Táið eg hugsi um Himmalin". Joni Eareckson Tada, sum er lammað frá hálsinum og niður til fóts, orsakað av einari svimjivanlukku sum tannáringur, hevur skrivað hesa traktatina. Joni viðgongur, at tað at hugsa um Himmalin er ikki altíð so lætt, serstakliga við tað at vit fyrst mugu doyggja fyri at koma hagar, uttan so at Jesus ikki fyrst er afturkomin til jarðar! Enn arbeiðir Gud gjøgnum royndir fyri at hjálpa okkum at miðsavna hugsanir okkara um Himmalin.
Sum ein, ið livir, ferðast og prædikar í sínum koyristóli skrivar Joni sannført um Himmalin: "Tað er eingin ivi í sál míni um, at eg fari at verða ómetaliga meira bergtikin og tilreiðar at koma hagar, enn um eg kundi staðið á egnum beinum. Pína og líðing gera okkum til reiðar til Himmalin. Himmalin verður okkara framtíðar heimstaður".
Aposturlin Paulus kendi til tað slagið av ovurhuga og sigur: "Tí eru vit altíð hugreyst og vita, at so leingi sum vit eru heima í likaminum, eru vit burtur frá Harranum. Tí vit liva í trúgv, ikki í skoðan. Ja, vit eru hugreyst og høvdu helst viljað farið burtur úr likaminum og verið heima hjá Harranum" (2.Kor.5,6-8).
Fyri stuttum hoyrdi eg um ein eldri harra, sum heilsaði fólki á henda hátt: "Glaður at møta tær í landi teirra livandi!" - Á, nei, eg eri ikki í landi teirra livandi, svaraði hesin. "Eg eri nú í landi teirra doyggjandi. Men eg síggi fram ímóti skjótt at verða í landi teirra livandi, táið eg eri komin til Himmals". - Hjarta hjá hesum manni er longu har! Kann tað sigast um teg?
Umsett úr Our Daily Bread
Mikkjal á Bergi


text:
Tað kom sum ein smeitur fyri Hondbóltssamband Føroya tá tað gjørdist greitt, at Føroyar ikki sluppu at spæla dystirnir í hesi EM-undankappingini í Føroyum, tí ongin av høllunum lýkur krøvini til altjóða hondbóltsdystir á hægsta støði.
Tí tók hondbóltssambandið rættiliga skjótt avgerð um at spæla dystirnar í Danmark. Tað vil siga, at endalig avgerð um teir báðar seinnu dystirnar er ikki tikin enn.
- Tað kann vera, at onkur annar bjóðar seg fram, ella kemur við einum betri hugskoti enn at spæla teir í Skjern Arena.
Orsøkin til at Skjern varð valt til fyrsta heimadystin móti Danmark var, at hondbóltssambandið frammanundan hevur gott samband við fólkini í Skjern, sum bjóðaðu seg fram til at skipa fyri tiltakinum fyri hondbóltssambandið. Tað fortelur Gunn Ellefsen, forseti í Hondbóltssambandi Føroya, í samrøðuni omanfyri.
Føroyar eiga tríggjar heimadystir í verandi undankapping. Tann fyrsti verður spældur leygardagin 27. oktober í Skjern Arena.
10. ella 11. apríl hava vit aftur heimadyst, tá móti Ukreina, og 12. ella 13. juni skulu vit spæla heima móti Montenegro.
Les eisini: Hópurin er tillagaður mótstøðuliðnum
Gunn Ellefsen, forseti hondbóltssambandsins


text:
Ert tú “ON” alla tíðina?
Er heilin “ON” alla tíðina? Letur tú heilan hvíla viðhvørt? Letur tú onkuntíð keðiligu tankaranar flúgva framvið?
Vit kunnu sjálvar avgera hvørjum tankum vit geva uppmerksemi og hvørjum tankum vit lata fara framvið. Tað er ikki lætt, men tað ber til. Tað er útrúligt hvussu nógv sjálvskontrol vit menniskju hava. Nógv meira enn vit sjálvi eru klár yvir. Tað krevur venjing, og tað kann ganga seint, men tað ber til.
Viðhvørt ivist eg í um ein nýtur lívið nokk. Tað kennist sum ein altíð rennir eftir onkrum.Men hvørjum er tað vit renna eftir? Ella er tað kanska meira sálarliga at vit renna, og kanska ikki so nógv kroppsliga. Tað kennist sum mínir tankar renna marathon hvønn dag, men eg eri blivin betur til at skilja sundur teir keðiligu tankarnar frá teimum góðu, og tað gevur mær so nógva gleði. Eisini er umráðandi at ein lærir seg at lurta eftir kroppinum, tí ofta er tað ikki uttan grund, at teir keðiligu tankaranir taka yvirhond. Tað kann koma av:
- At ein hevur svøvnloysi
- At ein hevur ov nógv ting á skránni júst nú
- At ein hevur menstruationina
- At ein er svangur
- At ein møtir mótgangi til arbeiðis ella í skúlanum
Hetta eru einans nøkur ting, ið kunnu hava ávirkan á okkara hugsunarhátt. Tað kunnu verða túsund onnur ting, sum hvør einstakur stríðist við.
Meiningin við hesum var, at tað kann verða ein fyrimunur at merkja eftir, hvørjari støðu ein er í, fyri so betur at skilja sínar egnu tankar og gerðir. Soleiðis verður tað lættari at góðtaka og at betra um støðuna, ístaðin fyri at støðan gerst enn verri.
Man skal eisini læra seg at góðkenna teir ringu dagarnar, tí tað skal eisini vera pláss fyri teimum. Og hví ikki bara taka ímóti teimum og hvíla í teimum døgunum, tí allir dagar kunnu á ongan hátt verða eins góðir. So merk eftir og ver nú ikki ov hørð við teg sjálva, tað er heilt sikkurt ein orsøk til at tú ikki ert so væl uppløgd altíð. Gev gætur og góðkenn soleiðis sum tú hevur tað beint nú. Tað er okey.
Og minst til at onkuntíð trýsta á “OFF” knøttin. Tað hava vit brúk fyri viðhvørt.
M&K


text:
Hvussu sleppi eg til Malta?
Hetta man verða tann mest setti spurningurin hjá øllum KÍ fjepparum, eftir at KÍ trekti Birkirkara úr Malta í Europa League fyrr í dag. Norðlýsið hevur kannað málið
Hilmar Danielsen, fíggjarleiðari hjá KÍ sigur við Norðlýsið at KÍ skipar ikki fyri charter-túri í ár.
- Vit vísa til Fonn Flog og Atlantic Airways. Tað er so heppið at Atlantic Airways nettup flýgur til Malta, so KÍ fjepparar kunnu venda sær til antin Fonn Flog ella Atlantic Airways.
Vit á Norðlýsinum gera skjótt av og venda okkum til Árna Olsen, marknaðarleiðara á Atlantic Airways, at frætta nærri.
- Tað var við spenningi at vit fylgdu við lutakastinum hjá KÍ, og nú tað gjørdist Malta eru vit í holt við at gera eitt sera gott tilboð til KÍ fjepparar. Vit koma at lýsa í Norðlýsinum, so øll fáa bestu kunning, sigur Árni Olsen.
Tað er lítið at ivast í, at røsku fólkini á Fonn Flog fáa nakað at gera næstu dagarnar.
Fonn Flog hevur tlf nr. 47 63 63
Atlantic Airways hevur tlt nr. 34 10 00


text:
3. juli 2018Nr. 93
Kunngerð um gjald fyri serlæknaviðgerð, sum Heilsutrygd rindar fyri, sum broytt við kunngerð nr. 104 frá 23. juli 2018
Við heimild í § 8, stk. 4 í løgtingslóg nr. 178 frá 22. desember 2009 um almenna heilsutrygd, sum broytt við løgtingslóg nr. 13 frá 16. mars 2015, verður ásett:
§ 1. Heilsutrygd kann rinda útreiðslur til serlæknaviðgerð hjá serlækna undir hesum treytum:
1) Viðkomandi serlækni skal virka sum serlækni innan ta serlæknagrein, ið er nevnd í skjali 1 í hesi kunngerð,
2) er fevndur av Overenskomst mellem Meginfelag Sjúkrakassa Føroya og Foreningen af Speciallæger vedrørende anden speciallægehjælp end øjen- og ørelægehjælp ella Overenskomst mellem Meginfelag Sjúkrakassa Føroya vedrørende øjenlægehjælp på Færøerne ella Overenskomst mellem Meginfelag Sjúkrakassa Føroya og Foreningen af Speciallæger vedrørende ørelægehjælp på Færøerne, og
3) umsóknin sambært § 4 er gingin á møti.
Stk. 2. Landsstýrismaðurin ger skjal 1 út frá eini heildarmeting av tørvinum á serlæknaviðgerð við atliti til m.a. sjúklingar, serlæknamanning, játtan og ætlanir innan heilsuverkið.
Ávísing til serlækna
§ 2. Treytin fyri, at Heilsutrygd kann gjalda fyri serlæknaviðgerð er, at ein kommunulækni skrivliga hevur ávíst sjúkling til serlæknaviðgerð, áðrenn henda er byrjað.
§ 3. Ávísingin til serlæknaviðgerð, sum Heilsutrygd rindar fyri, er bert galdandi, um serlæknin móttekur hana í seinasta lagi 1 mánað eftir, at hon varð útflýggjað sjúklinginum.
Treytir fyri at virka undir skipanini
§ 4. Serlækni, ið vil útinna serlæknaviðgerð, sum Heilsutrygd rindar fyri, skal senda eina umsókn hesum viðvíkjandi til Heilsutrygd. Umsóknin verður skrivað á serstakt oyðublað hjá Heilsutrygd.
§ 5. Loyvið at útinna serlæknaviðgerð, sum Heilsutrygd rindar fyri, kann í mesta lagi latast fyri tvey ár í senn.
Stk. 2. Broytast setanarviðurskiftini hjá serlæknanum, eftir at viðkomandi hevur fingið loyvi at útinna serlæknavirksemi, sum Heilsutrygd rindar fyri, skal nýggj umsókn sendast Heilsutrygd.
Stk. 3. Heilsutrygd kann taka aftur loyvi at útinna serlæknavirksemi, sum Heilsutrygd rindar fyri, um so er,
1) at broytingar eru í skjali 1,
2) at serlækni ikki heldur ásetingarnar í hesi kunngerð, ella
3) at serlækni ikki heldur ásetingarnar í sáttmála partanna millum, t.e. Overenskomst mellem Meginfelag Sjúkrakassa Føroya og Foreningen af Speciallæger vedrørende anden speciallægehjælp end øjen- og ørelægehjælp ella Overenskomst mellem Meginfelag Sjúkrakassa Føroya vedrørende øjenlægehjælp på Færøerne ella Overenskomst mellem Meginfelag Sjúkrakassa Føroya og Foreningen af Speciallæger vedrørende ørelægehjælp på Færøerne.
§ 6. Treytin fyri at virka undir skipanini er, at serlækni hevur autorisatión og lýkur § 1, stk. 1.
Stk. 2. Heilsutrygd kannar, um serlæknin lýkur treytirnar í § 6, stk. 1.
Stk. 3. Heilsutrygd sendir serlæknanum fráboðan um avgerðina.
§ 7. Serlækni kann boða frá, at viðkomandi tekur seg úr arbeiðinum.
Stk. 2. Fráboðanin skal vera skrivlig og skal sendast til Heilsutrygd.
§ 8. Nærri ásetingar um treytir, skyldur og avmarkingar í t.d. talinum og sløgunum av vitjanum, viðtalum ella viðgerðum, eru ásettar í Overenskomst mellem Meginfelag Sjúkrakassa Føroya og Foreningen af Speciallæger vedrørende anden speciallægehjælp end øjen- og ørelægehjælp ella Overenskomst mellem Meginfelag Sjúkrakassa Føroya vedrørende øjenlægehjælp på Færøerne ella Overenskomst mellem Meginfelag Sjúkrakassa Føroya og Foreningen af Speciallæger vedrørende ørelægehjælp på Færøerne.
(Strikað) 1)
§ 9. 1) (Strikað).
Gildiskoma
§ 10. Henda kunngerð kemur í gildi 1. august 2018.
Stk. 2. Teir sjúklingar, ið hava fingið eina tíð til serlæknaviðtalu áðrenn 1. august 2018, varðveita rættin til hesa serlæknaviðtalu.
Heilsu- og innlendismálaráðið, 3. juli 2018
Sirið Stenberg (sign.)
landsstýrismaður
/ Turid Arge (sign.)
Skjal 1
Serlæknagreinar
Heilsutrygd kann rinda fyri serlæknaviðgerð innan niðanfyrinevndu serlæknagreinar:
1) Plastikkirugi.
1) Broytt við kunngerð nr. 104 frá 23. juli 2018.


text:
Komandi ættarlið eru grundarlag undir tjóðini komandi, og ungdómur okkara skal hava ávirkan, ábyrgd og javnbjóðis møguleikar í samfelagnum.
Tjóðveldi hevur sum ungdómspolitiskan málsetning: Øllum ungum skal tryggjast møguleikin fyri innihaldsríkum ungdómi, ið ger tey før fyri at liva eina sjálvstøðuga og innihaldsríka tilveru við virknari luttøku í samfelagslívinum.
Hesin málsetningur skal m.a. røkkast við hes-um amboðum og átøkum:
Ávirkan og ábyrgd
Einans við at kunna taka ábyrgd og gera sær praktiskar royndir í veruliga lívinum læra tey ungu at samráðast og taka avgerðir í einum samfelag, har ið rúm skal vera fyri ymiskum hugsjónum og meiningum. Skulu tey ungu virðismeta fólkaræðisligu virðini, mugu tey eisini hava veruliga ávirkan á teirra umhvørvi. Tey skulu hava ávirkan á skúlagongd, arbeiðstreytir, frítíð og framtíðarmøguleikar sínar.
Tjóðveldi vil
- Valaldurin verður lækkaður niður í 16 ár.
- Ung fáa størri ávirkan á útbúgvingarstovnarnar.
- Ungdómsting verður sett á stovn, har politisku ungmannafeløgini stilla upp og viðgera samfelagsmál eins og í Løgtinginum.
- Kommunal ungdómsráð verða sett á stovn í kommunum kring landið.
- Kunngerð ella løgtingslóg verður smíðað, ið ásetir kravda ungdómsumboðan í almennum ráðum og nevndum, ið viðgera mál, ið viðkoma ungum, og mannagongdir fyri vali av ungu umboðunum.
- Kravd undirvísing verður í fólkaræði/samfelagsfrøði í fólkaskúlanum.
Útbúgving og lestrarumhvørvi
Føroyar skulu áhaldandi verða kappingarførar í dystinum við grannalond okkara um ungu høvdini.
Tjóðveldi vil
- Skapa fjølbroyttar og breiðar útbúgvingarmøguleikar til tey ungu í landinum.
- Leggja til rættis góðar lestrarkarmar, ið skapa trivnað millum tey ungu.
- Byggja lestraríbúðir við tilknýti til útbúgvingarstovnar.
- Skapa fjølbroytt lestrarumhvørvi við mentanar-, lista- og frítíðartilboðum.
Vinna og arbeiðsmøguleikar
Týdningarmikið er, at tey ungu hava møguleikar at gera sær arbeiðsroyndir. Fleiri megna ikki at finna fótafesti í útbúgvingarskipanini, men læru- og praktikkpláss tróta
Tjóðveldi vil
- Stuðulsskipan til nýútbúgvin, ið leita eftir arbeiði.
- Styrka samskiftið millum skúlar og vinnulívið.
- Nullhugsjón viðvíkjandi ungdómsarbeiðsloysi.
- Skapa góðar karmar fyri íverksetan millum ung.
- Tað almenna og tað privata binda seg til at taka fleiri lærlingar og seta praktikantar.
- Styrka og økja útbúgvingarútboðið í vinnurættaðum útbúgvingum.
Mentan og trivnaður
Øll ung eiga at koma nøkulunda snikkaleyst gjøgnum ungdómsárini. Summi hava tørv á eini útrættari hond fyri at finna fótafesti í tilveruni. Tjóðveldi arbeiðir fyri trivnaði millum ung og ynskir at skapa optimalar karmar fyri eina sunna og fjølbroytta ungdómstilveru.
Tjóðveldi vil
- Fjølbroytt mentanartilboð
- Rúsdrekkafrí tilboð til ung, ið ikki sleppa inn á barrir og dansistøð.
- Áhaldandi styrkja SSP-samstarvið, tvs. samstarvið millum skúla, sosialmyndugleikar og løgreglu.
- Styrka ungdómsráðgevingina.


text:
Stjørnufrøði
Stjørnufrøði er grein innan náttúruvísindina, sum snýr seg um rúmdarlutir so sum fastastjørnur, gongustjørnur, halastjørnur, stjørnubreytir og stjørnuskipanir. Hon snýr seg eisini um fyribrigdi uttan fyri jarðarinnar atmosferu (til dømis kosmisku bakgrundsstrálingina). Hon fæst við evolutión, alisfrøði (fýsikk), meteoronomi og hvussu himinknattar ella rúmdarlutir ferðast, og við hvussu alheimurin bleiv til og hvønn veg hann mennist.
Stjørnufrøðin er ein av elstu vísindagreinum. Í forðum eygleiddu stjørnufrøðingar náttarhimmalin og royndu at gera ymsar skipanir, og sera gomul astronomisk tól eru funnin ymsastaðni, men tað var ikki fyrr enn stjørnukikarin varð uppfunnin, at astronomiin bleiv ein røtt vísind. Allar hesar lærur og hesi fyribrigdi hava verið partur av astronomi: astrometri, himnanavigatión, eygleiðandi astronomi, stjørnuspá og hvussu kalendarir vórðu gjørdir. Í dag verður stjørnufrøði mett vera tað sama sum astrofýsikk. Í 20. øld fór stjørnufrøðin sundur í eygleiðandi og ástøðiliga stjørnufrøð. Eygleiðandi stjørnufrøði fæst við at fáa upplýsingar til vega og granska tær á grundleggjandi alisfrøðiligan hátt. Ástøðilig stjørnufrøði mennir telduskipanir og analýtiskar skipanir, sum skulu frágreiða stjørnufrøðilig lutir og fyribrigdi. Hesar báðar greinirnar hanga saman, av tí at ástøðiliga stjørnufrøðin roynir at greiða frá tí, sum eygleiðandi stjørnufrøðin sær, og eygleiðingarnar styrkja ástøðina. Amatørstjørnufrøðingar eru ofta líka góðir sum rættir stjørnufrøðingar, serliga tá umræður at eygleiða stokkut fyribrigdir á himmalinum
Millumtjóða orðið astronomi merkir ”stjørnulóg” ella “stjørnumentan” og ikki ”stjørnufrøði”. Í roynd og veru hevði føroyska orðið stjørnufrøði riggað betur til millumtjóða orðið “astrologi”. Í dag eitur astrologi tó stjørnuspá. Orðið er grikskt og stavast aσtpovouίa (astronomia, av astron, sum merkir “stjørna”, og nomos, sum merkir lóg ella mentan).
Undir teirri eygleiðandi stjørnufrøðini eru fleiri aðrar lærur, til dømis radiostjørnufrøði, sum granskar stráling við longri bylgjulongd enn ein millimetur, infrareyð stjørnufrøði, sum finnur og granskar infrareyðar strálur (longri bylgjulongdir enn reytt ljós), ljósstjørnufrøði, ultraviolett stjørnufrøði, røntgustjørnufrøði og gammastrálustjørnufrøði


text:
Avreiðingartølini fyri fyrsta árfjóðring 2010 eru nú tøk í hagtalsgrunninum
Avreiðingartølini vísa, at nøgdin av botnfiski samantalt er áleið tann sama sum í 2009. Tað er komið væl meira av toski uppá land í ár enn í fjør. Tað skal tó viðmerkjast, at avreidda nøgdin av toski í fjør var søguliga lítil. Tíðindini um lakari upsafiskiskap í ár sæst aftur í tølunum. 12% minni av upsa eru avreidd í ár. Harafturímóti er væl meira av øðrum botnfiski so sum longa, brosma og kongafiski komin upp á land higartil í ár.
Um hugt verður eftir avreiðingarvirðinum sæst, at virðið á botnfiskinum hevur samanumtikið verið hægri higartil í ár, samanborið við í fjør. Eitt nú fæst væl meira fyri toskin, hýsuna og longuna. Samantalt er avreiðingarvirði á botnfiski vaksið við nærum 38 milliónum ella 22%
Av flatfiski er nøgdin av svartkalva minkað munandi, meðan nakað meira er avreitt av havtasku. Samantalt er nøgdin av flatfiski minkað 15%, meðan avreiðingarvirðið er nakað tað sama sum í fjør.


text:
Fjórða dystin á rað skal VB sunnudagin spæla útidysti. Leiðin gongur aftur til Havnar, har Neistin tekur ímóti. Eisini næsta vikuskiftið er útidystur á skránni, soleiðis at VB tá hevur spælt 5 útidystir á rað.
Eftir javnleikin ímóti Kyndli tórskvøldið, eru Kyndil og VB framvegis á 2. plássi í Hvonndeildini. Liðini bæði hava 12 stig fyri 8 dystir.
Mótstøðuliðið sunnudagin, Neistin, hevur 9 stig fyri 8 dystir. VB og Neistin hava spælt ein dyst fyrr í heyst, tað var 24. september í Vágs Høll. Tann dystin vann VB 26-24 og var talan um ein spennandi og væl leiktan hondbóltsdyst.
Kl. 14.30 sunnudagin bresta liðini bæði saman aftur í Høllini á Hálsi.


text:
Íslendingar eru byrjaðir uppá lodnufiskiskapin
vinna08-01-2018 - 16:45 -
Íslendingar eru byrjaðir uppá lodnufiskiskapin. Sildarvinnslan skrivar at Børkur og Beitir fóru á lodnufiskiskap leygardagin. Teir hava havt samband við skipiini fyrrapartin í dag.
Sigurður V. Jóhannesson stýrimaður á Beiti segði, at teir tovaðu í 6 tímar tað fyrsta tovið, teir fingu 650 tons, so teir vóru heilt ovfarnir. Teir gjørdu eitt tov í nátt uppá ein tíma tað gav 150 tons, segði Sigurður.
Eisini Børkur hevur fingið fitt av lodni - skiparin Halfdan Halfdanarson - segði við SVN í morgun, at teir høvdu gjørt tvey tov, teir fingu 300 tons í tí fyrra og 200 tons í tí seinna tovinum, tað fyrra var 8 tímar og tað seinna 5 timar.
Bæði skipini royndu umlleið 55 fj. í landnyðring úr langanesi, har royndu 7 skip sambært SVN.is.


text:
Leygardagin 15/4 kl. 14.30 í Fimi, verða høvuðsvenjari/-ar í kappingarfimleiki í amboð avdúkað. Ljósið bjóðar ein kaffimunn í samband við avdúkingina. Øll eru vælkomin.
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
Tað eru tvær ferðir í lívinum, at ein maður ikki skal hugsa, tá hann hevur ráð til tað, og tá hann ikki hevur.
Mark Twain


text:
Vísandi til almenna umrøðu í gjár um størri leiguútreiðslur hjá Landssjúkrahúsinum til starvsfólk á stovninum, er málið kannað.
Onki er sum týður uppá, at stovnurin rindar størri upphæddir fyri leigumál.
Landssjúkrahúsið leigar í høvuðsheitum bert bústað til starvsfólk, sum hava bústaðarskyldu, eitt nú til hjálparlæknar, og einans tá hóskandi íbúðir ikki eru tøkar á Eirargarði. Í serstøkum føri verður leigað til aðrar starvsbólkar.
Í slíkum leigumálum skal starvsfólkið rinda størra partin av húsaleiguni aftur til stovnin.
Til og við september í ár eru samlaðu nettoútreiðslurnar til slíka leigu mettar til kr. 39.770kr.


text:
Eg bleiv soo glað, tá Bobbarnir søgdu ja til at stuðla Adventskalendarinum hjá SukurSøtt! So tit, vinningurin hesa vikuna, er onki minni enn eitt: GÁVUKORT á 1000kr frá BOB AND MARILYN’S SUITCASE!! Eigarnir báðir Brian Hansen og Bartal... Continue reading →
Vit eru longu komin til síðstu kapping á hesum sinnið. Sum eg segði hin dagin, so enda vit við einum braki. Tað er ongin annar er lekkri handilin The Body Shop sum letur vinningar hesuferð. The Body Shop er heilt... Continue reading →
So var aftur tíð til eina kapping, so tit kunnu verða forkelaðar. Ein og hvør kvinna dámar smykkur og tí helt eg at tit skuldu hava møguleika at vinna eitt heilt serstakt sett av smykkum, sum er hondgjørt av einum... Continue reading →
Heyy tit! Eitt deiligt vikuskifti er farið um bak og nú er aftur mánadagur. Mánadagar kunnu verða tungir og stravnir at koma ígjøgnum, í hvussu er hjá mær. Men tað er altíð gott at hava okkurt at gleða seg til... Continue reading →


text:
Sita so væl á turrum: “Hvat vilja tey, hvat skilja tey”
Við at elva til heilt nýggjan ótryggleika og økja um fíggjarligan váða kann uppboðssøla av fiskirættindum gerast ein álvarslig hóttan ímóti kappingarføri og burðardygd í fiskivinnuni, ið verður psykologiskt leidd til at handla ólønandi.
Ávaringar móti uppboðssølu av fiskirættindum ljóða framvegis frá umboðum fyri fiskivinnuna, og reiðarar siga at av øllum í fiskivinnu nýskipanini hjá Landsstýrinum er uppboðssølan av fiskirættindum “størsta hóttan ídag” móti tí búskaparliga grundarlagnum hjá vinnuni.
“Rætt skal vera rætt, og ymiskt er hent til tað betra síðan tað upprunaliga uppskotið um nýskipan varð lagt fram,” viðmerkti Hanus Hansen, stjóri á JFK, í samtalu við bloggin Fiskivinnan. “Eitt nú eru anti-trust reglurnar ikki longur so darvandi fyri vinnuna sum tær upprunaliga sóu út til at blíva, og politikarar hava hóast alt tikið til sín okkurt burtur úr rúgvuni av teimum mongu atfinningum sum hava verið at hoyrt. Men tað sum serliga stendur eftir nú er uppboðssølan av fiskirættindum. Talan er um eitt munandi minni umfang enn tað sum upprunaliga varð lagt upp til, men kortini verður hetta ein marra fyri vinnuna sum tað sær út nú — og hetta er okkara størsta hóttan ídag. Tað ger øll framtíðar útlit fullkomiliga óviss, í sovorðnan mun at tað ikki kann samanberast við tær treytir vit fyrr hava arbeitt undir. Undir hesum umstøðum sum nú gera seg galdandi ber ikki longur til at planleggja yvirhøvur, tí tú hevur ongan kjans at vita hvørji fiskirættindi tú hevur framyvir. Av tí sama kunnu vit skjótt missa alt kappingarføri, og møguleikarnir at standa seg og yvirliva eru knappliga nógv verri enn teir hava verið. Hvat skulu vit siga við keyparar sum eru vanir at gera langtíðar sáttmálar — skulu vit fyrigykla teimum at vit hava framvegis trygg rættindi og kunnu levera vøruna tey komandi tvey-trý árini, og so bara vóna at vit fáa tað at bera til? Men tað vil jú vera villleiðandi og ábyrgdarleyst, ja kanska hartil brotsligt, at gera soleiðis. Ella skulu vit siga sum er og fortelja teimum at Føroyar sum einasta land millum kappingarneytar á okkara leiðum hevur valt at spenna so bein fyri egnari vinnu at okkara fyritøkur ikki longur kunnu standa inni fyri nakrari veitingartrygd?”
Hetta argumentið hjá Hanusi Hansen er ikki ókent og hevur verið frammi fyrr, ikki bert millum umboð fyri fiskireiðarí og manningarfeløg, men eisini frá øðrum síðum. Hvussu ber tað til at so nógvir politikarar og teirra ráðgevarar ikki taka hetta í størri álvara?
Ein blokkur av misskiljingum og reingingum kring hesi viðurskifti kann botna í nøkrum av tí sum nakrir ideologiskt drivnir búskaparfrøðingar áhaldandi hava ført fram yvir fleiri ár, ikki minst í tíðindamiðlum, í slíkan mun at fleiri leiðandi politikarar eftir øllum at døma hava tikið tað til sín: at tann avgerandi spurningurin snýr seg um ‘marknaðartreytir’ og at tað er bæði rætt og rímiligt at vinnulig framíhjárættindi so sum fiskirættindi verða útlutað umvegis uppboðssølu, soleiðis at landinum sum eigara av rættindunum kann tryggjast ‘marknaðarprís’ fyri tey.


text:
Hetta umfatar sostatt bæði lobbyvirksemi fyri at fáa sersømdir, so sum at leggja trýst á politikkarar, skriving í bløðum ella líknandi... tí tað er relevant fyri tað, sum eg her skal skriva.
Fyrr hevði Útvarpið eina sending sum æt Vinnutátturin, har vinnan slapp -- umframt at reypa um egið dugnasemi -- at seta fram krøv og ynski til samfelagið Føroyar. Sendingin var sostatt ein pallur hjá vinnuligum aktørum at tala fyri skipanum, sum kundi gagna hesum partinum av vinnuni -- men altíð varð tað sett fram soleiðis, at í veruleikanum fór tað at gagna samfelagnum og fólkinum í síðsta enda. Eg minnist ikki at henda sending nakrantíð hevði gest inni, sum -- óheft av vinnuligum áhugamálum -- skuldi greiða frá, hvør vinnupolitikkur kundi geva bestu samfelagsligu úrslit.
Parturin um matstovuvinnuna var áhugaverdur og avbjóðingar tá vinna og myndugleikar skulu virka saman vóru lýstir rættiliga væl.
Men so kom seinni partur um útbjóðingina av vindorku. Hetta var undir alt lágmark. Ein aktørur í orkuvinnuni slapp -- uttan mótspurningar -- at argumentera fyri samfelagsligum ágóðum av at myndugleikarnir góvu hansara fyritøku fyrimun í kappingini.


text:
Tuesday, October 31, 2017
Jan Højgaard: Uppskotið um nýskipan letur upp fyri spekulatión og korruptión
Verandi uppskot frá Landsstýrinum um ‘fyrisiting av sjófeingi’ letur upp fyri spekulatión og korruptión, av tí at tað gevur ov nógva makt til eitt embætisverk sum ikki er nóg álítandi; tað sigur formaðurin í Føroya Fiskimannafelag, Jan Højgaard.
“Umsitingin hevur ferð eftir ferð gjørt mistøk, eisini álvarslig mistøk, uttan tó at tað hevur víst seg at fáa nakrar avleiðingar,” segði Jan Højgaard í samrøðu við blaðið Sjógvur & Fólk, sum kemur út í næstum. “Dømini eru fleiri, frá Anitu til óregluligar flytingar av loyvum… nóg mikið til at vit ikki kunnu hava fult álit á umsitingini.”
Sambært FF formannin kann umsitingin ikki metast sum immun móti møguligum mutursfreistingum í framtíðini, sum lógaruppskotið letur upp fyri við at geva ov stórt vald til embætisverkið umvegis kunngerðir, samstundis sum ein stórur partur av fiskirættindunum skulu seljast um uppboðssølu fyri at fáa meira kapping um at sleppa framat at fiska — nakað sum kann fáa óhepnar avleiðingar um sokallaðir strámenn fáa kvotur meðan verulig fiskireiðarí verða við sviðusoð.
“Politikararnir sita bert í avmarkaða tíð, men tey í umsitingini kunnu sita yvir langa tíð, og tað gevur teimum eina ógvuliga sterka støðu í aðalráðunum. Umsitingin í Fiskimálaráðnum hevur, í sambandi við fleiri málsviðgerðir, víst at hon livir ikki upp til ein nóg høgan standard hvat viðvíkur mannagongdum og ábyrgd. Tí er tað óðamannaverk at lata størri partar av lógini vera upp til umsitingina gjøgnum ein hóp av komandi kunngerðum.”
Jan Højgaard vil vera við at lógaruppskotið um nýskipan av fiskivinnuni leggur gjøgnum óhoyrda kunngerðastýring upp til at embætisfólk fáa størri makt enn nakrantíð. Uppboðssøla av rættindum vil samstundis, meinar hann, flyta snúningspunktið í vinnuni frá tí sum higartil hevur verið — rakstri og íløgum og øllum tí sum hoyrir til fiskiskap — til sjálv rættindini, sum ístaðin koma at verða sett í miðdepilin; tískil verður trýstið hægri á umsitingina í sambandi við rættindini.
‘Eiga at siga sum er’
“ĺ uppskotinum verður dentur ikki lagdur á at vinnan skal hava tryggar karmar og bestu veiðitól — og um tað nógva av rættindunum skal seljast á uppboð ella umfordeilast eftir onkrum definitiónum sum eingin skilir, so fer tað at forbjóða tað seg sjálvt at eiga stór og dýr og framkomin fiskiskip, og enn minni at hava manningar fast mynstraðar. Hinvegin hevur tá tann fyrimunin sum einki tílíkt hevur at dragast við og ístaðin kann leiga bílig skip frá uppboð til uppboð sum best ber til, alt eftir nær viðkomandi eydnast at keypa rættindi og hvussu nógv tons talan er um í hvørjum einstøkum føri.”
Út frá hesum kann vandi vera fyri at ein nýggj skipan fer at trýsta fiskimenn og reiðarar við hjarta í fiskivinnuni út, til frama fyri fólk ið fokusera meira á rættindini og minni á vinnuna sjálva — og fyri tey sum koma inn í vinnuna uttan at hava stórvegis áhuga fyri fiskiskapi og fiskaídnaði verður tað ein sjálvfylgja at fokusera meira á tað spekulativa, fíggjarliga og juridiska.
“Um vit vilja hava eina burðardygga fiskivinnu sum framvegis er sterk um 10 ella 20 ár, so mugu vit eisini varðveita ta vitan vit hava bygt upp innan fiskivinnuna; og skulu vit gera tað so mugu vit eisini virða hesa vitan, og tað merkir eisini at varðveita eina sterka fiskivinnu mentan.”
Uppboðssøla av rættindum kann í ringasta føri hava við sær at fiskivinnan verður yvirrend av persónum sum einki veruligt atknýti hava við fiskivinnuna, tíansheldur fólkið í hesari vinnu, heldur formaðurin. “Hetta vil so aftur,” sigur hann, “gera vinnuna veikari og reka roynd fólk úr henni, til at enda tann føroyska servitanin er burtur og føroyingar ikki longur verða førir fyri at reka fiskivinnu og ístaðin noyðast at útlicensera alt til útlendingar; tað er ikki loyvt sum er og heldur ikki sambært uppskotið, men kemur tað heilt har út so verður lógin eisini broytt hareftir. Hetta er kanska hvat ið onkrir búskaparfrøðingar og umsitarar droyma um; men um tað er hetta ið okkara politikarar vilja, so eiga teir at siga sum er.”
“Umsitingin hevur ferð eftir ferð gjørt mistøk, eisini álvarslig mistøk, uttan tó at tað hevur víst seg at fáa nakrar avleiðingar,” segði Jan Højgaard í samrøðu við blaðið Sjógvur & Fólk, sum kemur út í næstum. “Dømini eru fleiri, frá Anitu til óregluligar flytingar av loyvum… nóg mikið til at vit ikki kunnu hava fult álit á umsitingini.”
Sambært FF formannin kann umsitingin ikki metast sum immun móti møguligum mutursfreistingum í framtíðini, sum lógaruppskotið letur upp fyri við at geva ov stórt vald til embætisverkið umvegis kunngerðir, samstundis sum ein stórur partur av fiskirættindunum skulu seljast um uppboðssølu fyri at fáa meira kapping um at sleppa framat at fiska — nakað sum kann fáa óhepnar avleiðingar um sokallaðir strámenn fáa kvotur meðan verulig fiskireiðarí verða við sviðusoð.
“Politikararnir sita bert í avmarkaða tíð, men tey í umsitingini kunnu sita yvir langa tíð, og tað gevur teimum eina ógvuliga sterka støðu í aðalráðunum. Umsitingin í Fiskimálaráðnum hevur, í sambandi við fleiri málsviðgerðir, víst at hon livir ikki upp til ein nóg høgan standard hvat viðvíkur mannagongdum og ábyrgd. Tí er tað óðamannaverk at lata størri partar av lógini vera upp til umsitingina gjøgnum ein hóp av komandi kunngerðum.”
Jan Højgaard vil vera við at lógaruppskotið um nýskipan av fiskivinnuni leggur gjøgnum óhoyrda kunngerðastýring upp til at embætisfólk fáa størri makt enn nakrantíð. Uppboðssøla av rættindum vil samstundis, meinar hann, flyta snúningspunktið í vinnuni frá tí sum higartil hevur verið — rakstri og íløgum og øllum tí sum hoyrir til fiskiskap — til sjálv rættindini, sum ístaðin koma at verða sett í miðdepilin; tískil verður trýstið hægri á umsitingina í sambandi við rættindini.
‘Eiga at siga sum er’
“ĺ uppskotinum verður dentur ikki lagdur á at vinnan skal hava tryggar karmar og bestu veiðitól — og um tað nógva av rættindunum skal seljast á uppboð ella umfordeilast eftir onkrum definitiónum sum eingin skilir, so fer tað at forbjóða tað seg sjálvt at eiga stór og dýr og framkomin fiskiskip, og enn minni at hava manningar fast mynstraðar. Hinvegin hevur tá tann fyrimunin sum einki tílíkt hevur at dragast við og ístaðin kann leiga bílig skip frá uppboð til uppboð sum best ber til, alt eftir nær viðkomandi eydnast at keypa rættindi og hvussu nógv tons talan er um í hvørjum einstøkum føri.”
Út frá hesum kann vandi vera fyri at ein nýggj skipan fer at trýsta fiskimenn og reiðarar við hjarta í fiskivinnuni út, til frama fyri fólk ið fokusera meira á rættindini og minni á vinnuna sjálva — og fyri tey sum koma inn í vinnuna uttan at hava stórvegis áhuga fyri fiskiskapi og fiskaídnaði verður tað ein sjálvfylgja at fokusera meira á tað spekulativa, fíggjarliga og juridiska.
“Um vit vilja hava eina burðardygga fiskivinnu sum framvegis er sterk um 10 ella 20 ár, so mugu vit eisini varðveita ta vitan vit hava bygt upp innan fiskivinnuna; og skulu vit gera tað so mugu vit eisini virða hesa vitan, og tað merkir eisini at varðveita eina sterka fiskivinnu mentan.”
Uppboðssøla av rættindum kann í ringasta føri hava við sær at fiskivinnan verður yvirrend av persónum sum einki veruligt atknýti hava við fiskivinnuna, tíansheldur fólkið í hesari vinnu, heldur formaðurin. “Hetta vil so aftur,” sigur hann, “gera vinnuna veikari og reka roynd fólk úr henni, til at enda tann føroyska servitanin er burtur og føroyingar ikki longur verða førir fyri at reka fiskivinnu og ístaðin noyðast at útlicensera alt til útlendingar; tað er ikki loyvt sum er og heldur ikki sambært uppskotið, men kemur tað heilt har út so verður lógin eisini broytt hareftir. Hetta er kanska hvat ið onkrir búskaparfrøðingar og umsitarar droyma um; men um tað er hetta ið okkara politikarar vilja, so eiga teir at siga sum er.”
Subscribe to: Post Comments (Atom)


text:
Nýggjársbálið norðan fyri ítróttarhøllina verður tendra kl 23.30.
Aftaná verður hugnaløta í Bygdasalinum.
Skálanevndin
29.12.2009
Nýggjárshald á Skála
Nýggjársbálið norðan fyri ítróttarhøllina verður tendra kl 23.30.
- Faroexpo verður 24. – 26. oktober
- Borað og sprongt við tunnilsmunnan á Rókini
- Stíggjur 25 ár
- Drekkivatnið á Skála reint aftur
- 80-100 búeindir í 2019-2020
- Bakteriur í drekkivatninum á Skála
- Broyttar upplatingartíðir á ruskplássunum
- Tíðindi frá cruise-messu í Lissabon
- Spreinging á Rókini 20/9-18
- Býarskái í november – Runavíkin spílar seg út!
- Kvøldskúlaskráin 2018-2019
- Leiðari til Nes Sóknar Musikkskúla
- Kunngerð um broyting av Byggisamtyktini og Býarplaninum fyri Runavíkar Kommunu
- Drekkivatnið á Skála reint aftur
- Saman rudda vit Føroyar – uppá ein dag!
- Bakteriur í drekkivatninum á Skála
- Runavíkar kommuna svarar Kommunufelagnum um eldraøkið
- Burðardyggur fíggjarkarmur fyri 2019
- Mín fantastiska skilsmissa í Løkshøll leygarkvøldið
- Venjingarnar fyri 67 ár og eldri byrjar aftur


text:
VK-2 í Havn
29. Nov 2010
Leygardagin 11. desember kl. 11.00 skipa Frælsur Ítróttur Føroya og Bragdið fyri 2. umfari av Vetrarkappingini 2010-11 í renning í Havn.
les meir
Góð byrjan í Vetrarkappingini
24. Nov 2010
Rennararnir hjá Treysti royndust væl í fyrsta umfari í Vetrarkappingini, sum var runt Agnið leygardagin. ...
les meir
Jólaborðhald 4.desember
17. Nov 2010
Nú er aftur jólaborðhald á skránni. Eins og seinasta ár, so verður tað í róðrarneystinum í Árnafirði. Tað verður leygardagin 4. desember kl. 19.00.
Ætlanin er eisini, hjá teimum í hava hug, at renna norður til Árnafjarðar.
les meir
Tilmeldingin klár til 1.umfar
06. Nov 2010
Nú er tilmeldingin til 1.umfar í Vetrarkappingini klár. Leygardagin 13. november kl. 11.00 skipa Roysnið og Treysti fyri fyrsta umfari av...
les meir
Vetrarkappingin fastløgd
21. Okt 2010
Aftur í vetur verður skipað fyri vetrarkapping í renning. Byrjað verður leygardagin 13. november 2010, tá siðbundna kappingin Runt Agnið verður runnin. ...
les meir
Innanduravenjingin byrjar aftur týsdagin 28. september
26. Sep 2010
Nú summarið er av og heystið stendur fyri durum, eru tað mong í gleða seg til innanduravenjing hjá Treysti í Badmintonhøllini. Nú er stundin...
les meir
Pól heldur fyrilestur í EIK
24. Sep 2010
Mikukvøldið 29. september kl. 19.00 fer okkara Pól at halda fyrilestur m.a. um 7 marathon í 6 dagar í EIK í Bøgøtu. Á fyrilestrinum...
les meir
Væleydnað KALSOYAR RENNING
18. Sep 2010
Fjórða árið á rað skipaði Treysti í gjár fyri Kalsoyar Renning. Luttøkan var aftur hesuferð sera góð, og vóru tað yvir 100 luttakarar...


text:
Dystarfrásøgn - Gentur 16
06. Nov 2011
Gentur 16 leiktu ein sera spennandi og javnan dyst friggjakvøldið í Gundadali við harðari móttstøðu frá SÍ. Fleyr-genturnar vunnu dystin 3-0 :) 1. sett...
les meir
Líka við og næstan hjá Gentum 14
05. Nov 2011
Gentur 14 b-liðið spældi sínar fyrstu landskappingardystir í dag. Tær leiktu í Kollafirði ímóti Mjølnir a og KÍF (sum bert hevur eitt lið í gentum...
les meir
Í morgin møtast Fleyr og Mjølnir kvinnurnar í Klaksvík kl. 14:00 í Eik-liga.
05. Nov 2011
Í morgin er ein avgerandi dystur hjá okkara kvinnum. Komið og stuðli teimum í Badmintonhøllini í Klaksvík kl. 14:00. ...
les meir
Fleyrbúnin liðugur
05. Nov 2011
Til tey, sum hava bílagt Fleyrbúna. Venjingarbúnarnir eru nú lidnir og kunnu heintast hjá Thomas Dam Ítrótti (í Niels F. gøtu). Kostnaðurin er 450 fyri...
les meir
Fleyr í aðrari finaluni í FK-kappingini í morgin (sunnudagin) kl. 14:00 og 16:00
30. Okt 2011
So er avgjørt hvørji lið hittast í finaluni í morgin (sunnudagin). Mansfinalan verður leikt klokkan 14:00 og er hon millum SÍ og Mjølnir. Hjá kvinnunum,...
les meir
So er tað FK-kapping fyri eldru liðini
28. Okt 2011
So er árliga FK-kappingin aftur. Í morgin (leygardagin 29. oktober) verður kappingin fyri eldru liðini. Kappingin verður hildin í Gundadalshøllini og í nýggja skúlanum á...
les meir
G16 vunnu í vikuskiftinum
27. Okt 2011
G16 byrjaði kappingarárið við fyrsta dysti ímóti ÍF í fimleikahøllini íFuglafirði.Ein sera spennandi dystur, sum endaði 3-2 til ÍF. Í vikuskiftinum leiktu G16 á...
les meir
Dystarúrslit
27. Okt 2011
Tá ið vit leika heimadystir er tað av stórum týdningi, at vit senda dómaraseðilin til FBF (ella lata hann inn til Tummas Óla) skjótast gjørligt....


text:
Árni Gregersen, ting.fo 16.03.2018 (14:51)
Samgongan roynir at styrkja seg
Samgongan er hart trýst í hesum døgum, tí tað ber ikki til at fáa mál úr fíggjarnevndini.
Orsøkin er fyrst og fremst tann, at Kristin Michelsen ikki vil skriva undir álitini, sum hini trý samgonguumboðini vilja leggja fram.
Kristin Michelsen sigur, at hann fer at taka støðu í tingsalinum. Fyri at eitt álit kjann leggjast fram, skulu minst fýra undirskriftir til.
Hendan støðan hevur fingið teir tríggjar samgonguleiðararnar til arbeiðis. Teir royna at tryggja sær styrk til samgonguna. Í allan dag hava tingingar verið í tinghúsinum við fleiri partar - bæði við Sjálvstýri og við fyrrverandi næstformannin í Sambandsflokkinum , Magna Laksáfoss.
Samgonguleiðararnir hava eisini her seinnapartin havt fund við Sonju Jógvansdóttir, uttanflokkatingkvinnu.
Samgonguleiðararnir siga, at teir hava eina minnilutasamgongu, men at tann skipanin ikki virkar, tí andstøðan blokerar arbeiðnum í fíggjarnevndini.
Ilt er júst nú at vita, hvørjum tingingarnar enda við, men fíggjarnevndarfundur er aftur mánamorgunin.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Tuba
Tuban hoyrir til messingfamiljuna, ið eisini telur ljóðføri sum, trompet, waldhorn og trombon. Tuban er tað størsta ljóðføri í hesi familju. Hon er gjørd av messing, og er ofta lakkerað við silvuri, ella gull.
Eyðkenni fyri tubuna, umframt at verða stórst, er at hon er spælir teir djúpu tónarnar.
Tuban er ikki so gomul sum summi av hinum ljóðførunum í familjuni. Hon byrjaði sínar dagar í 1835, tá Johann Gottfried Moritz tók patent uppá tubuna eftir at Ophicleid´in, ið var forfedrin hjá tubuni, varð skýrd ov torfør at spæla uppá.
Tann nýggja tuban nú við ventilum, var nógv lættari at spæla uppá og er ikki stórvegis broytt til dagin í dag.
Ljóði úr tubuni kemur, tá man “prutlar” í munnstykkið, ið síðan sendir vibratiónir í tubuna og út gjøgnum klangstykkið. Hettar skapar eitt bleytt og flott ljóð.
Til ber at spæla tuba tá man er um 12-14 ár. Undirvísingin er einkultundirvísing í 30 min. um vikuna og orkesturspæl í 60 min. min um vikuna.


text:
Kræklingurin hvørvur, hann flytur seg og tað finst ikki so nógv av honum. Okkurt er við at henda við kræklinginum, men granskararnir vita ikki hví.
Granskararnir kalla tað eitt mysterium, sum er við at henda.
Í Fraklandi, Niðurlondum og Skotlandi verður eisini boða frá at nógvur kræklingur er deyður seinastu árini.
Í Fraklandi halda granskarasr at kræklingurin doyr av sjúku. Men í Niðurlondum og Skotlandi er eingin orsøk staðfest, hví kræklingurin doyr.
Um tú veitst okkurt, sum VP ikki veit - skriva so til vp@vp.fo


text:
Námsætlan sum Word-fíla:
Virkisbúskapur B • Virkisbúskapur A
Námsætlan fyri virkisbúskap á C stigi
1. Samleiki
Virkisbúskapur er samfelagsvísindalig lærugrein, har viðurskifti, sum hava við tilfeingi at gera, verða skipað og greinað. Sipað verður til tilfeingi í breiðari merking. Búskaparlig ástøði eru nýtilig á øllum økjum, har menniskjaligar gerðir eru avgerandi fyri, hvussu tilfeingi verður ella kann verða gagnnýtt.
Vanliga verður búskaparfrøðin skild sundur í makro- og mikrobúskap. Í makrobúskapi er heildin (samfelagið) greiningarevni, meðan einstaklingurin – virki ella persónur – er greiningarevni í mikrobúskapinum. Virkisbúskapur knýtir seg at mikrobúskapinum.
Virkisbúskapur gevur innlit í, hvussu tilfeingi verður nýtt og umsitið best møguliga. Harumframt gevur virkisbúskapur innlit í treytir og møguleikar at reka eitt virki skynsamt í einum altjóðagjørdum marknaðarstýrdum búskapi, og gevur førleikar at virka í hesum høpi.
2. Endamál
Í virkisbúskapi er endamálið, at næmingurin lærir at nýta virkisbúskaparligar fyrimyndir og arbeiðshættir og at skilja hugsanarhátt og ástøðini undir teimum.
Næmingurin lærir um virkið og samfelagsligar fortreytir fyri vinnuvirksemi, innan- og uttanhýsisviðurskifti hjá virkjum, at framleiða, greina og tulka búskaparligar upplýsingar um virkið, búskaparligar avgerðir og árin av hesum og at leggja til rættis ætlanir fyri virkið.
Fakið skal menna førleikarnar hjá næminginum at lýsa, greina, greiða frá, viðgera, meta um og miðla virkisbúskaparlig viðurskifti. Næmingurin lærir at hugsa um virkið sum eina heild, og at taka avgerðir út frá hesum.
Í fakinum verður næmingurin fyrireikaður til framhaldandi lestur, men fakið gevur eisini næminginum førleikar, sum beinleiðis kunnu brúkast innan vinnuvirksemi.
Virkisbúskapur er eitt fak, ið hevur tætt tilknýti til vinnulívið, og eigur hetta at síggjast aftur í undirvísingini, við dømum, virkisvitjanum, simuleringum o.tíl. Undirvísingin eigur at geva næminginum hollan førleika at nýta tíðarhóskandi kunningartøknilig amboð, í arbeiðnum við virkisbúskaparligum uppgávum.
3. Stig og tímatal
Undirvísingin í virkisbúskapi á C stigi fevnir um 75 klokkutímar.
4. Øki
Fakliga innihaldið í lærugreinini er lutað sundur í kjarnaøki og ískoytisøki. Kjarnaøki eru kravd øki, ið fevna um umleið 80% av klokkutímatalinum á hvørjum floksstigi. Ískoytisøki eru valfrí øki, sum lærari og næmingar í einstaka flokkinum velja í felag. Ískoytisøki fevna um umleið 20% av klokkutímatalinum á hvørjum floksstigi. Næmingurin fer til skrivliga próvtøku í kjarnaøkjunum.
Kjarnaøki
Í virkisbúskapi C verður dentur lagdur á, at næmingurin lærir um grundleggjandi virkisbúskaparlig viðurskifti. Næmingurin skal fáa hollar førleikar í at gera útrokningar, greiða frá og at lýsa viðurskifti, ið hava við vinnubúskaparliga økið at gera.
Virkið og samfelagið
- Virkishugtakið
- Hugskotsgrundarlag
- Virkissløg
- Ognarformar
- Ábyrgd og mynduleikabýti
Búskaparligir upplýsingar um virkið
- Skrásetingar og bókføring
- Meirvirðisgjald (MVG)
- Tíðaravmarkingar
- Uppseting av rakstrarroknskapi, fíggjarstøðu og notum
Búskaparlig greining av virkinum
- Roknskapargreining
- Rokna lyklatøl, ið vísa vinningsføri
Búskaparligar avgerðir í virkinum
-
Inntøku- og kostnaðarlæra
- Hugtøkini inntøka og kostnaður
- Kostnaðarútrokningar
- Bruttovinningur og bruttoavkast
- Broytiligur kostnaður og fastur kostnaður
At leggja til rættis og gera ætlanir í virkinum
- Rakstrarætlan
- Fíggjarstøða
- Pengastreymur
Ískoytisøki
Fyri at røkka fakligu málunum í virkisbúskapi er neyðugt, at næmingurin fær fakligt ískoytistilfar aftur at kjarnatilfarinum. Ískoytistilfarið skal dýpa og seta í frásjón kjarnatilfarið og vera við til at víðka sjónarringin hjá næminginum. Ískoytistilfarið fevnir um greinar, framløgur um virkir, vitjanir á virkjum, sjónvarpssendingar, upplýsingar frá heimasíðum v.m. Ískoytistilfarið skal eggja og kveika áhugan hjá næminginum at arbeiða við fakinum virkisbúskapur.
5. Førleikamál
Í virkisbúskapi eru førleikamálini býtt sundur í støðisførleikar og fakligar førleikar.
Støðisførleikar
Støðisførleikar eru grundleggjandi førleikar, sum menniskju ogna sær tíðliga í lívinum, men sum mugu stimbrast og mennast alt lívið. Støðisførleikar hava avgerandi týdning fyri at kunnleiki, vitan og førleikar verða ment í øllum lærugreinum. Støðisførleikar eru við til at menna sannkenning, virðing, hugflog og evni til støðutakan og sjálvvirkni. Undirvísingin skal virka fyri, at næmingurin fær hug og sinni at læra og geva sítt íkast til kjak og loysnir.
Í hesum sambandi eru fýra støðisførleikar lýstir við atliti at teimum fortreytum, sum eru galdandi fyri lærugreinina. Í øllum lærugreinum skal næmingurin læra:
- at virða
- at samskifta
- at kanna
- at skapa
At virða
At virða er at virka fyri góðari samveru millum menniskju og fyri góðum samanspæli millum menniskju, náttúru og umhvørvi. Virðing fremur tryggleika og trivnað, ið eru fortreytir fyri gagnligari menning. Undirvísingin skal virka fyri, at hvør einstakur næmingur verður sæddur og hoyrdur, og at hann kennir seg at hava virði og týdning, har hann er.
Førleikin at virða snýr seg harumframt um at virða og menna støðið undir virkisbúskaparligum mannagongdum og reglum, sum undirvíst verður í. Undirvísingin leggur dent á, at næmingurin skilir tær ymisku fortreytirnar, ið øll menniskju hava í lívinum, og lærir at virða tørv og sjónarmið hjá øðrum, uttan mun til aldur, kyn, húðarlit og lívsáskoðan. Næmingurin skal eisini virða sín egna tørv og tað náttúrutilfeingið, vit øll eru bundin at. Hann skal læra at virða tær skyldur og tey rættindi, sum fólkaræði byggir á. Eisini skal næmingurin hava virðing fyri, at ymiskar mentanir og samfeløg kunnu byggja á onnur virði enn hansara egnu.
At samskifta
At samskifta snýr seg um førleikan at bera fram hugsanir sínar munnliga, at lesa, at skriva og at rokna. At samskifta snýr seg eisini um at nýta tøknilig amboð, ið tæna samskiftinum millum manna.
Førleikin at bera fram hugsanir sínar munnliga verður mentur við miðvíst at arbeiða við munnligum venjingum í ymiskum samskiftisstøðum. Í virkisbúskapi skal næmingurin fáa venjing í at seta spurningar, lýða á, próvføra, at samskifta og at gera framløgur um virkisbúskaparlig viðurskifti.
Førleikin at lesa verður mentur við næmingurin miðvíst skal tilogna sær nýggja vitan, skal læra at skyna á, greina og gagnnýta keldur, ið eru viðkomandi fyri at viðgera evni í lærugreinini. Næmingurin skal læra at lesa um, seta seg inn í og duga at viðgera virkisbúskaparlig viðurskifti. Keldur kunnu eitt nú vera fakbøkur, greinar, tíðarrit, hagtøl, heimasíður og annað skivtligt tilfar.
Førleikin at skriva verður mentur at við næmingurin skal læra at orða seg í skrivligum uppgávum, frágreiðingum, framløgum v.m um virkisbúskaparlig viðurskifti. Næmingurin skal læra at bera fram faktilfar klárt og týðiligt í einum logiskum samanhangi.
Førleikin at rokna verður mentur við at næmingurin lærir at gera viðkomandi útrokningar og at seta upp talvur og grafar v.m. samsvarandi fakstøði. Næmingurin eigur at hava grundleggjandi talfatan, og duga at fyrihalda seg til tøl og talstøddir og at skipa taltilfar. Hesir førleikar eru fortreyt fyri at skilja og taka støðu til virkisbúskaparligar spurningar.
Førleikin at nýta tøknilig amboð verður mentur við at næmingur skal læra at brúka viðkomandi kunningartøknilig amboð so sum rokniark, tekstviðgerð, framløguforrit og alnótina. Næmingur skal vera førur fyri at gera útrokningar, at skipa og viðgera taltilfar við tøkniligum amboði. Næmingur skal læra at brúka viðkomandi búskaparligar "funksjónir" í rokniarkinum og vera førur fyri at gagnnýta hesi amboð.
At kanna
At kanna er ein íborin førleiki. Børn kanna umhvørvið fyri at klára seg í lívinum. At granska er at eygleiða, undrast, finna svar og gera royndir. Lærarar skulu geva gætur, at hesir førleikar verða mentir frá lægsta til hægsta stig.
Førleikin at kanna snýr seg um at eggja forvitni næmingsins og stimbra hug og dirvi hansara at seta spurningar og at leita sær ráð og vitan um viðurskifti av týdningi fyri næmingin og hansara umhvørvi.
Í virkisbúskapi skal næmingurin læra at leita upp og ogna sær viðkomandi vitan eitt nú frá fakbókum, fjølmiðlum, greinum, frá alnótini v.m. Næmingurin skal eggjast til at at seta kritiskar spurningar, sum bjóða forvitninum av. Við dømum og venjingum skal næmingurin læra at nýta vísindaliga framferðarháttin og at handfara keldutilfar á ein sakligan og siðiligan hátt.
At skapa
Forvitni, spæl og hugflog eru serligir eginleikar, sum lærarin skal varða um og gera gagn av í undirvísingini. At skapa er eisini ein førleiki, ið kann vinnast við lærdómi. Næmingurin skal læra at hugsa, tala og skriva sjálvstøðugt og at menna hugskot síni, og hann skal kenna seg at hava ein virknan lut í egnari menning og læringartilgongd.
Førleikin at skapa snýr seg um at gera næmingin tilvitaðan um og líta á egin evni, so hann gerst førur fyri sjálvur at byggja víðari á tað, sum lært er. Næmingurin skal læra, hvussu virkisbúskaparlig tiltøk og menningarvirki hava verið við til at skapað samfelagið. Næmingurin skal læra, at tekst- og talframleiðsla er ein skapandi tilgongd, sum byggir á hugflog, íblástur og treystleika. Við atliti at búningarstigi og serligu gávum næmingsins verður arbeitt miðvíst við skapandi tilgongdum, sum fremja íblástur og stimbra hugflogið.
Fakligir førleikar
Næmingur dugir:
- at greiða frá og lýsa viðurskifti í og rundan um virkið
- grundleggjandi skrásetingarreglur í sambandi við bóking
- at greiða frá hugtøkunum inntøka og kostnaður
- at gera útrokningar viðvíkjandi inntøku og kostnaðargrundarlagnum í virkinum
- at seta upp roknskap (rakstrarroknskap og fíggjarstøðu) fyri handils- og tænastuvirki
- at miðla grundleggjandi lyklatøl í virkinum
- at nýta viðkomandi kt-amboð
- at nýta, lesa og gera fíggjarætlan í handilsvirki.
6. Eftirmeting og próvtøka
Eftirmetingar
Einstaki næmingurin skal eftirmetast ávegis í undirvísingargongdini við støði í antin skrivligum ella munnligum framløgum. Næmingurin eigur at hava eina greiða fatan av støðu síni í mun til fakligu málini í lærugreinini og eigur at fáa vegleiðing um, hvussu og hvørjum arbeiðast skal við fyri at røkka málunum.
Eftirmetingin skal skjalfestast.
Próvtøkuhættir
Hildin verður ein skrivlig próvtøka.
Skrivliga próvtøkan varir 4 tímar, og uppgávurnar í próvtøkuraðnum verða settar í kjarnaøkjunum í lærugreinini.
Til próvtøkuna er loyvt at hava allar hjálparmiðlar við, ið hava verið nýttir í undirvísingini.
Dømingargrundarlag
Í dømingi verður dentur lagdur á, í hvønn mun próvtakarin lýkur málini, sum eru sett í lærugreinini. Próvtakarin skal sýna, at hann dugir at skipa og miðla fakligt tilfar, umframt at orða seg fakliga um útflýggjaða tilfarið. Próvtakarin skal sýna fakligar førleikar í viðgerðini av próvtøkutilfarinum við støði í virkisbúskaparligum ástøði.
Givið verður eitt próvtal við støði í einari heildarmeting av samlaða avriki próvtakarans.
Próvtalslýsingar
Skrivligt C-stig
7. At skipa undirvísing
Í hesum parti av námsætlanini verður í stuttum greitt frá teimum didaktisku meginreglum, ið eru støðið undir skipan av undirvísing. Hvør einstøk námsætlan myndar didaktiska sjónarmiðið, og saman mynda allar námsætlanirnar tann felags didaktiska pallin, har undirvísing verður útint.
Undirvísingin tekur altíð støði í teimum førleikum, ið næmingurin hevur við sær av tí stigi, hann kemur. Námsætlan og útbúgvingarbygnaður skulu tryggja, at fortreytir fyri fjøltáttaðari undirvísing eru til staðar.
Didaktiskar meginreglur
Virkisbúskapur er lærugrein, har næmingur lærir virkisbúskaparlig ástøði, umframt at meta um hesi í verkligum høpi. Grundleggjandi lærir næmingur um ástøðiligar meginreglur í virkisbúskapi, og hvussu hesar verða nýttar í verki. Undirvísingin skal vera heildarkend, og hon skal knýta saman ymisk øki av lærugreinini og skal kunna verða sett í tvørgreinaligan samanhang.
Næmingur skal læra um ymiskar framferðarhættir, og venja seg at brúka hesar í einfaldum uppgávuloysnum. Málið er, at næmingurin við dømum er førur fyri at greina ávísar útrokningar.
Í virkisbúskapi skal næmingurin taka virknan lut í undirvísingini, bæði skrivliga og munnliga. Ástøðiligi parturin av undirvísingini er fast skipaður eftir ástøðiligum meginreglum. Samstundis geva vandamálsorðaðu uppgávurnar næminginum góðar møguleikar at taka virknan lut í undirvísingini, ávirka val av innihaldi og arbeiðsháttum.
Næmingurin skal gerast tilvitaður um, at tað innan vinnubúskaparliga fakøkið støðugt henda broytingar. Undirvísingin skal vísa næminginum á týdningin av at fylgja við og vera dagførdur á hesum fakøki, og at til ber at mennast alt lívið.
Munnliga og skrivliga arbeiðið skulu stuðla undir hvørt annað og vera ein natúrligur partur av frálæruni.
Arbeiðshættir
Í virkisbúskapi á C-stigi verður serligur dentur lagdur á skrivlig avrik, har grundleggjandi ástøðiligar meginreglur vera lærdar og vandar. Undirvísingin er í stóran mun lærarastýrd. Sum frá líður, og so hvørt sum fakligi førningurin økist, broytast undirvísingar- og arbeiðshættirnir. Farið verður frá deduktivum lærutilgongdum til eisini at brúka induktivar lærutilgongdir, har næmingurin fær møguleika at ávirka lærugtilgongdir og val av arbeiðsháttum.
Fjølbroytni
Umráðandi er, at undirvísingin er fjølbroytt, og at lagt verður upp til at brúka ymiskar undirvísingar- og arbeiðshættir. Læringin er ymisk hjá teimum ymisku næmingunum, og við fjølbroyttum arbeiðsháttum er møguleiki at røkka flestu næmingum. Eitt nú kann verða skift millum deduktivar og induktivar læringstilgongdir, umframt at skift kann verða ímillum einstaklinga avrik, bólkaavrik og verkætlanararbeiðið.
Samstarv
Samstarv millum virkisbúskap og støddfrøði er nærliggjandi. Ávís øki í lærugreinini virkisbúskapur eru sera tengd at støddfrøðini, eitt nú útrokningar í inntøku- og kostnaðarlæruni. Mælt verður tí til samstarv millum fakini, so evnini t.d. kundu verið viðgjørd samstundis. Ítøkilig dømi í hesum sambandi høvdu gjørt undirvísingina í báðum lærugreinum meira viðkomandi fyri allar næmingar.
Samstarv millum virkisbúskap, sølubúskap og innovatión er annað væl hugsandi dømi. Í sambandi við at stovnseta virkið, er virkisbúskapur saman við sølubúskapi viðkomandi fak.


text:
SMS (sølumiðstøð)
Sølumiðstøðin SMS varð latin upp 2. november 1977 og er broytt og vaksin støðugt síðani. Har eru handlar av ymiskum slag, matvøruhandil, klædnahandlar, tónleikahandil, bókahandil, brilluhandil, tógvhandil, ítróttarhandil osfr. Har eru eisini matstovur, nevnast kunnu t.d. Burger King, Baresso og Sunset Boulevard.
Í 1986 byrjaði SMS at hava barnaparkering, har nakrar kvinnur frá pensiónistafelagnum í Havn átóku sær at ansa børnum hjá kundunum í SMS. Henda tænasta er ikki til longur.
Parkering fyri bilar er á økinum rundanum SMS og í einum parkeringskjallara undir parkeringsplássinum. Bilar kunnu parkera har í 2 tímar.
Keldur[rætta | rætta wikitekst]
- Barnaparkeringin í S.M.S. Í: Myndablaðið NÚ, nr. 4, 1985.
Slóðir úteftir[rætta | rætta wikitekst]
Greinir[rætta | rætta wikitekst]
- Barnaparkeringin í S.M.S. Í: Myndablaðið NÚ, nr. 4, 1985.


text:
Kunning um kvotu 2 á Setrinum
Mikudagin 6. apríl er kunningarfundur um kvotu 2-umsóknir á Lestrarskrivstovuni. Altjóða Skrivstovan skipar fyri.
Kunningarfundurin verður á Lestrarskrivstovuni hjá Setrinum í J. C. Svabos gøtu 7 frá kl. 16.15 til 18.00.
Fundurin er í tveimum. Fyrsta umfar byrjar kl. 16.15 og annað umfar byrjar kl. 17.15. Tað er tann sama kunningin tvær ferðir.
Freistin fyri kvotu 2-umsóknir í Føroyum er 15. apríl á midnátt.
Tú kanst lesa um útbúgvingarnar á Setrinum her.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Regluliga floksting Tjóðveldis 2018 verður í døgunum 6. og 7. apríl í Klaksvík. Aðalstjórn floksins kallar saman og skipar flokstingið. Fráboðan um tingið verður kunngjørd øllum pørtum í bygnaði Tjóðveldis fýra vikur áðrenn floksting verður hildið.
Uppskot til flokstingið, herundir uppskot um valevni til starvsnevndina, skulu vera aðalstjórnini í hendi í seinasta lagi fimm dagar fyri flokstingið.
Allir limir hava rætt at seta fram uppskot, og innkomin uppskot verða send økisfeløgunum og Unga Tjóðveldinum í seinasta lagi tríggjar dagar fyri flokstingið, so hesi fáa stundir at viðgera innkomnu uppskotini áðrenn flokstingið verður.
Regluligt floksting Tjóðveldis verður hildið sambært hesi skrá:
1) Aðalstjórnarformaðurin setir tingið.
2) Tingið skipar seg við tingformanni, tingskrivara og yvirlýsingartoymi.
3) Grannskoðaður roknskapur verður framlagdur.
4) Umrøða av innkomnum uppskotum og atkvøðugreiðsla
5) Val av starvsnevnd, grannskoðarum og tiltakslimum.
6) Frásøga floksformansins frá farna skeiði.
7) Orðaskifti um politisk mál.
8) Frágreiðing frá møguligum sernevndum og Unga Tjóðveldinum.
9) Ymiskt.
Onnur mál enn tey, ið nevndu eru omanfyri, kunnu verða sett á skránna, um aðalstjórnin hevur kunngjørt hesi í tingfráboðanini.
Atgongd til flokstingið og talurætt hava øll tjóðveldisáhugað.
Umboð á floksting
Økisfeløgini velja umboðslimir til flokstingið, sum skulu leggja fram skrivliga fulltrúarváttan frá feløgum sínum.
Stk. 2. Umboðslimatalið verður ásett soleiðis:
1) Norðoya Tjóðveldisfelag. 4 umboðslimir.
2) Eysturoyar Tjóðveldisfelag. 5 umboðslimir.
3) Norðstreymoyar Tjóðveldisfelag. 2 umboðslimir.
4) Suðurstreymoyar Tjóðveldisfelag. 8 umboðslimir.
5) Vága Tjóðveldisfelag. 2 umboðslimir.
6) Sandoyar Tjóðveldisfelag. 2 umboðslimir.
7) Suðuroyar Tjóðveldisfelag. 4 umboðslimir.
8) Unga Tjóðveldi. 2 umboðslimir.
Feløgini hava skyldu at senda fult umboðslimatal á flokstingið.
Atkvøðurættur
Umboðslimirnir hava saman við aðalstjórnarlimum og ting- og landsstýrisfólkum atkvøðurætt á flokstinginum.
Eingin persónur hevur meira enn eina atkvøðu á flokstinginum. Atkvøðast kann ikki við fulltrú frá umboðslimi.
Nøvn á umboðslimum skulu vera aðalstjórnarformanninum í hendi tríggjar dagar undan flokstinginum.
Meira kunning um floksting og skrá verða lýst seinni
Endaliga skráin er ikki klár enn, alt hetta verður lýst væl og virðiliga í góðari tíð áðrenn tingbyrjan


text:
Samandráttur og frágreiðing um Gulllaks 2006-08 eru tøkar niðanfyri:
Samandráttur av verkætlanini um Gulllaks 2006-2008
Endalig frágreiðing - Gulllaksur2006-08.pdf
Frágreiðingin finst eisini sum Smárit Nr.09-02 á Havstovuni
fvg.fo er heimasíða, sum lýsir granskingar- og menningar-virksemið innan fiskivinnu, sum Fiskimálaráðið umsitir.
Fiskivinnuroyndir játtaði 19 nýggjar og 7 framhaldandi verkætlanir fyri 2017 (sí kunning um FVG2018)
Fiskivinnuroyndir játtaði 16 nýggjar og 7 framhaldandi verkætlanir fyri 2017 (sí kunning um FVG 2017)
Fiskivinnuroyndir játtaði 10 nýggjar og 4 framhaldandi verkætlanir fyri 2016 (sí kunning um FVG 2016)
Fiskivinnurroyndir játtaði 6 nýggjar og 5 framhaldandi verk-ætlanir fyri 2015 (sí kunning um FVG 2015)
Árið fyri í 2014 fingu 11 nýggjar verkætl-anir og 7 framhaldandi verkætl-anir játtan (sí Kunning um FVG 2014)


text: Kanadiski Ryan Cochrane megnaði í gjár at svimja 1500 frí undir 15 minuttir á langgeil, á kanadisku úttøkustevnuni til Pan Pacific stevnuna millum Kanada, USA, Japan og Avstralia. Tíðin hjá honum var 14:56.83, og hann er harvið fyrsti svimjari í 2010, sum megnar at svimja undir 15 minuttir í hesi grein. Besta tíð hjá Cochrane er hansara kanadiska met frá OL í 2008, á 14:40.84, men sjálvur sigur hann seg vera sera nøgdur við úrslitinum í gjár: “It’s about what I went in the Olympic year, so I’m glad”. Les SwimmingWorld Magazine


text:
Árlig seyðasýning.
Vev myndatóli í Akrabergi er virkið aftur.
Vev myndatóli í Akrabergi er virkið aftur.
Sumba fær fyrstu vitjanina
Fyrsta føroyska bygdin, sum fekk vitjan av einum flogfari, var Sumba. Trý amerikonsk hernaðarflogfør vóru síðst í juli 1924 farin eina ferð kring jarðarknøttin, og ætlanin var, at tey skuldu leggja at í Føroyum.
Ovfarin av sumbingum
- Eg hevði ikki væntað, at eg skuldi heilt til Sumbiar fyri at finna tað staðið í Føroyum, har tey brekaðu hava kanska tær bestu umstøður í landinum.
Eftirskúlin til Sumba
Televarpið og 3G í Sumba
Kommunan hevur fingið upplýst frá Føroya Tele, at nú sæst Televarpið í Sumba, og 3G skipanin verður royndarkoyrd.
Somuleiðis boðar Føroya Tele frá, at vevmyndatólið og onnur teknisk útgerð, sum enn er monterað á teirri gomlu meistruni, verður flutt í nýggju meistrina í viku 41/42 (t.v.s. í tíðarskeiðinum 07.10 – 20.10.2013).
Bygdarráðsfundur
Bygdaráðsfundur verður 07. oktobur 2018 kl. 19:30.
Sumbiar Kommuna.
7°C
Sumba
Mostly Cloudy
Humidity: 87%
Wind: 17.70 km/h
-
03 May 2018
-17°C 6°C
-
04 May 2018
8°C 7°C


text:
Planet Awards 2012
Planet Awards 2012 varð hildið hin 28. desember 2011. Planet Awards er eitt afturvendandi tónleikatiltak í Føroyum, sum Miðlahúsið skipar fyri til tess at heiðra føroyskum tónleikarum. Vinnararnir vera funnir við sms atkvøðum frá øllum sum hava áhuga fyri at atkvøða.
Innihaldsyvirlit
Vinnarar av Planet Awards 2012[rætta | rætta wikitekst]
- Hamferð - Ársins bólkur
- Eivør - Ársins einstaklingur
- Hans Andrias Jacobsen - Ársins nýggja tónleikanavn
- Finnur Koba - Ársins sangari
- Eivør - Ársins songkvinna
- Eivør - Ársins útgáva er Room
- All in við sanginum Vanja - Ársins sangur (sangurin hjá Jákup Eli Joensen, sum eisini var ársins sangur í 2011)
- Robert Mc Birnie fekk ársins herðaklapp
Tey tilnevndu 2012[rætta | rætta wikitekst]
Ársins bólkur[rætta | rætta wikitekst]
Ársins einstaklingur[rætta | rætta wikitekst]
Ársins nýggi bólkur/einstaklingur[rætta | rætta wikitekst]
Ársins sangari[rætta | rætta wikitekst]
Ársins songkvinna[rætta | rætta wikitekst]
Ársins útgáva[rætta | rætta wikitekst]
- Høgni Lisberg - Con Man
- Eivør – Room
- Sanganna Veingir - M.C. Restorff
- Frodi & The Pink Slips - The Mouse
- 200 – Vendetta
Ársins sangur[rætta | rætta wikitekst]
- All In – Vanja
- Signar í Homrum – Mín skattur
- Eivør – Rain
- Dynamitt – Hví gongur Tom altíð skid
- 200 – Við love skulu vit land byggja


text:
ELO ratingtølini fyri Landsliðsbólkin og 1. bólk eru nú dagførd. Sí leinkir á vinstra bredda.Les meira »
Føroyski ratinglistin 05.04.2010
Tann føroyski ratlinglistin er nú dagførdur eftir lokið FM.
Les meira »
Olaf Berg – Føroyameistari í talvi 2010 !
Stórtalentið, 23 ára gamli Olaf Berg, úr Tórshavn, vísti av álvara FM-format í endaspurtinum og varð – tá samanumkom – greiður vinnari, tá seinastu leikirnir vóru fluttir í FM í talvi fyri einstaklingar á Giljanesi leygardag seinnapart.Les meira »
FM-gullið hvarv – hómast í Havn !
Terji Petersen má ivaleyst ásanna, at FM-heitið smýgur sær millum fingrarnar, eftir enn eitt tap í næstseinasta umfarinum í FM í talvi á Giljanesi.
Samstundis hevur Olaf Berg beina kós ímóti fyrsta FM-gullinum nakrantíð.
Her kom av álvara vend í.Les meira »
Terji snávaði. Olaf vann toppdystin !
Kravið var ein sigur til Olaf Berg í toppdystinum ímóti Terja Petersen, Skírisdag, í 7. umfari í FM í talvi fyri einstaklingar, sum verður telvað á Giljanesi. Onki annað kundi nýtast í oddastríðnum um FM-heitið. Og tað eydnaðist. Eftir 12 leikir valdi Olaf at lata frúnna fyri riddara og rók. Sálarliga vísti tað seg vera rætta valið, men ivaleyst verður kannað dúliga, um hetta yvirhøvur kann vera rætt telvað. Terji misti líkasum stevið eftir átakið frá Olafi, men tá samanumkom restaði í veruleikanum ikki nógv í, at í minsta lagi javnleikur kom til høldar. Ein satt oddabrak !Les meira »
Terji heldur tørn: Lagnutalv Skírisdag !
Terji Petersen, úr Klaksvík, vardi leiðsluna uppá 1½ stig í Landsliðsbólkinum í 6. umfari í FM í talvi fyri einstaklingar, sum verður telvað á Giljanesi. Eftir sera drúgvt talv ímóti Torkil Nielsen seinnapartin, eydnaðist, við tógvið stríð, at hála sigurin heim. Ein sannur arbeiðssigur á fyrrverandi FM-vinnaranum úr Sandavági og enn eitt týðandi fet ímóti at enda ovastur, tá seinasti leikur er fluttur leygardagin.Les meira »
Terji Petersen greitt á odda í FM á Giljanesi
Nú 5 umfør eru telvað í FM í talvi fyri eintaklingar 2010, sum í hesum døgum verður telvað á Giljanesi, hevur Terji Petersen, úr Klaksvík, lagt seg á odda við heili 1½ stigi í landsliðsbólkinum. Hóast styrkimettur sum nr. 6 í kappingini, hilnast sera væl higartil við 4 sigrum og einum javnleiki. Harvið verður hildið fast um sera góða gongd í inniverandi kappingarári, har talan gjørdist um 8 sigrar av 9 møguligum í júst endaðu liðkappingini fyri FM-vinnararnar úr Klaksvíkini.Les meira »
Tannáringar innrás í Landsliðsbólkinum
FM í talvi 2010 fyri einstaklingar, sum verður telvað á Giljanesi frá leygardegnum 27. mars – 3. apríl, verður nakað heilt serligt. Ikki er tað hent áður, at heili tríggir tannáringar fáa møguleikan, at bjóða seg fram í Landsliðsbólkinum – bólkinum, har tað eftir 9 umfør verður staðfest, hvør er Føroya besti telvari. Skipanin er soleiðis, at 10 teir tilmeldaðu, við hægstu styrkitølunum kappast um heitið. Eitt hitt størsta talvtalentið vit hava átt nakrantíð, Olaf Berg, úr Tórshavn, sum í dag er 22 ára gamalur, má metast vera favorittur at vinna FM-heitið. Seinnu tíðina eru ábendingarnar sera sannførandi. Viljin og hugflogið er komið afturíaftur av álvara. Yngsti luttakarin, 12 ára gamli, Høgni Egilstoft Nielsen, úr Sandavági, stendur av álvara mát við favorittin, við atliti at aldursmuninum. Í fyrsta lagi er Høgni yngsti luttakarin í landsliðsbólkinum yvirhøvur. Í øðrum lagi er unglingin uml. 100-200 ratingstig hægri enn Olaf og Helgi D. Ziska vóru á sama aldri. Javnaldarnir, Rógvi E. Nielsen og Hjalti T. Jógvansson – 17 ára gamlir – eru …Les meira »
1. umfar kunning
1. umfar byrjar 27. mars kl. 18.00 vegna FM finalurnar í flogbólti, ið eisini verða á Giljanesi.Les meira »
Føroyski ratinglistin 24.03.2010
Tann føroyski ratinglistin fyri í ár er nú endaligur dagførdur (tann fyrri ið lá her í gjár var ikki fullfíggjaður), sí meira niðanfyri.
ELO ratinglistin er eisini dagførdir, eftir lokna liðkapping. Sí leinkjur á vinstra bredda.


text:
Kappingin byrjar fríggjadagin 05. nov, kl. 18.00, tá eitt umfar verður telvað. Leygar- og sunnudagin verður byrjað kl. 10.00 og 15.00.
Tíðin til alt talvið verður 1 ½ tími + 30 sekund fyri hvønn leik.
Vinningar
Virðislønir verða latnar nr. 1, 2 og 3, umframt ratingvirðislønir.
Luttøkugjaldið er 100 kr fyri hvønn. Skal gjaldast á staðnum áðrenn telvað verður fríggjakvøldið 05. nov.
Tilmelding
Meldið luttøku hjá Finn Larsen: tlf. 59 86 27 og ella við telduposti til finn_lar@hotmail.com
Seinasta freist at melda til er hóskvøldið 04. nov kl. 21:00
Møtið Fjølment !
Havnar Telvingarfelag


text:
Í Missiónshúsinum í Skopun, heldur ein rættiliga livandi samkoma til.
Sunnudag er sunnudagsskúli kl. 14 og evangeliskt møti kl 18. Ein hálvan tíma áðrenn møtið er bønarløta.
Týskvøld kl 8 er ungdómsmøti.
Um vetrarnar eru lovsangsmøti annaðhvørt fríggjakvøld.
Sandoyar Manskór venur ofta í Missiónshúsinum, og eitt barnakór er eisini stovnað.
Um várið er missiónsvika, og í januar er vetrarstevna. Tá koma aðrar samkomur kring landið at vera við á møtunum.
Samkomuleiðari er Jógvan Lamhauge, tlf. 222375
Missiónshúsið
Í Missiónshúsinum í Skopun, heldur ein rættiliga livandi samkoma til.


text:
Kiran Jóanesarson
16.04.2018 - 10:51
Russiski trolarin Krym kom til Føroyar beint áðrenn páskir, har teir skuldu á beding hjá Mest í Havn.
Upplýst verður, at talan er um viðlíkahaldsarbeiði, og at tað er sera gleðiligt at síggja at ein trúðfastur kundi kemur allan vegin úr Russlandi til Føroyar, at gera hetta arbeiðið.
Trolarin, talan er um, er ikki ókendur í Føroyum, av tí at trolarin hevur verið skrásettur í Føroyaum í fleiri ár.
Talan er um trolarin Bliki, sum varð skrásettur í Føroyum fyrstuferð tann 9. februar í 2006.
Seinni varð trolarin seldur og fekk nanvið Hvannafelli, men eftir eina tíð varð trolarin seldur til Runavíkar, har skipið fekk nanvið Munkur.
Tað var felagið Faroe Origin í Runavík, sum keypti trolarin sum tá partrolaði saman við Vágfelli, fyrrverandi Nesborg.
Skipini blivu seinni seld. Munkur fór til Russlands, og Skúgvur, sum Munkur partrolaði saman við, fekk navnið Lopranshólmur og heimstað í Vági.
Seinni var Lopranshólmur seldur til Spania.
Hetta er ikki fyrstu ferð, at fyrrverandi føroyski trolarin, sum í dag kallast Krym er í Føroyum til árligt viðlíkahald, og vónandi síggja vit Krym aftur á bedingini hjá Mest í Havn í komandi ár.


text:
Ingi Samuelsen
30.06.2017 - 14:07
Ítróttur > Ítróttur > Fimleikur
Tað gjørdist enn ein góður dagur hjá føroyingunum í fimleikahøllini í Visby í dag.
Hesaferð var talan um einstaklingakappingina í teimum ymsu amboðunum, og bert átta fimleikar, hægst tveir úr hvørjum landi, sluppu við í finalurnar.
Úrtøkan gjørdist átta heiðursmerki, sjey hjá monnum og eitt hjá kvinnum. Ein var úr gulli, fimm úr silvuri og trý úr bronsu.
Tað var Bogi Berg, sum vann gullheiðursmerkið í lopi.
Gav Djóna finaluplássið
Stóra samrøðuevnið hjá føroyingunum annars var í ringunum, har tað var rættiliga breið semja um, at Djóni Sakarisson, sum fyrr í vikuni vann gull, var ov hart dømdur fyrradagin, tá hann ikki slapp í finaluna.
Men Aron Jacobsen, sum slapp í finaluna, lat plássið frá sær – hann luttók í fleiri finalum – so at Djóni skuldi fáa ein møguleika afturat. Tí Aron var realistiskur og visti, at hann ikki hevði møguleika at koma upp á tal til heiðursmerki her, meðan Djóni átti at kunna vera við í kappingini.
Og tað eydnaðist. Djóni vann silvur, bert sligin av sera dugnaliga Daniel Lee av Jersey, sum var stóri sigursharrin hjá fimleikarunum og vann seks gullheiðursmerki tilsamans.
Føroysku úrslitini í fimleikahøllini í dag:
Paralell barr:
Silvur: Aron Jacobsen
Nr. 4: Christopher Klevang
Ringar, menn:
Silvur: Djóni Sakarisson
Nr. 5: Bogi Berg
Beinsveiggj, menn:
Silvur: Aron Jacobsen
Forskotin barr, kvinnur:
Nr. 7: Marý Petersen
Rekk, menn:
Silvur: Hjálmar A. Dalsgarð
Nr. 4: Aron Jacobsen
Lop, menn:
Gull: Bogi Berg
Bronsa: Christopher Klevang
Lop, kvinnur:
Bronsa: Marý Petersen
Nr. 8: Elsbet L. Dalbø
Gólv, menn:
Silvur: Bogi Berg
Bronsa: Aron Jacobsen
Gólv, kvinnur:
Nr. 7 Christina T. Arge
Nr. 8 Rebekka I. Rein
(Grein rættað kl. 20.30)


text:
Innkomuvegurin til Havnar hevur verið planlagdur síðani miðskeiðis í áttatiárunum. Ymiskar linjuføringar hava verið í uppskoti, men seinastu nógvu árini hevur serliga verið arbeitt við eini linju frá Skarðshjalla til Krákugjógv. Hesin teinur er fyrsta byggistigið av einum umkoyringarvegi um Tórshavn og Hoyvík og heilt út á Glyvursnes. Annað byggistig, sum liggur longur frammi í tíðini, fer frá Krákugjógv eftir Oyggjarvegnum og út í Havnardal, meðan triðja byggistig fer úr Havnardali út á Glyvursnes.
Endamálið við Innkomuvegnum er at lætta um ferðslutrýstið á Hvítanesvegnum, at leiða ferðsluna uttan um Tórshavn og deila ferðsluna til og úr býnum. Landsverk hevur lagt dent á at fáa ein háorkuveg við fáum forðingum, har íbindingar verða gjørdar sum “flættingar”. Vegurin er planlagdur sum ein 80 km/t vegur allan vegin frá Skarðshjalla til Krákugj&oac
Í sambandi við Innkomuvegin og Eysturoyartunnilin hava Landsverk og tunnilsfelagið avtalað, at partarnir í felag hegna Kaldbaksfjarðarvegin av frá Kollfjarðartunilinum til á Hjalla, heldur enn at gera rulluportur. Verkætlanin er í tráð við tilmælini frá Landsverki, tá ræður um ferðslutrygd. Arbeiðið við at hegna er komið væl áleiðis.
Landsverk hevur gjørt ferðsluframrokningar og handað Samferðslumálaráðnum úrslitini av teimum. Politisk avgerð skal takast, hvørt talan verður um at gera innkomuvegin sum ein veg allan vegin vestureftir, ella ein partur av verkætlanini verður broytt til at bora tunnil frá rundkoyringini oman fyri Hvítanes til Vatnaskarðar.
Partar av Innkomuvegnum eru gjørdir árini 2004-2016. Hesi árini hevur játtan verið til Innkomuvegin í fleiri umførum. Samanlagt eru 35 mió. krónur brúktar higartil. Serligur dentur hevur verið lagdur á mittasta teinin, har tríggjar brúgvar og ein vegateinur á umleið 900 metrar eru gjørd. Men játtanin hevur ikki rokkið til, at nakar partur av vegnum er gjørdur heilt liðugur, so hann kann vera opin fyri ferðslu.
Semja varð gjørd millum Samferðslumálaráðið og Tórshavnar Kommunu um Innkomuvegin í oktober 2016. Sambært semjuni skuldi Innkomuvegurin fyri fyrst bara gerast til Villingardalsvegin, og seinni skuldi ein tunnil gerast til Krákugógv ella Oyggjarvegin. Tórshavnar Kommuna er so seinni komin við einum uppskoti um heldur at gera ein tunnil fyri alt vegateinin.
Prosjekteringin av restini av Innkomuvegnum er komin væl áleiðis, men er sett í bíðistøðu, meðan kommunan arbeiðir við øðrum loysnum. Verkætlanin kann bjóðast út í 2018, um játtan fæst.
Bygningsánari: Samferðslumálaráðið
Byggiharri: Landsverk
Høvuðsráðgevi: HMP
Arbeiðstakari: Ikki avgjørt
Tíðarætlan: Sambært semjuni frá 2016 skal vegurin takast í nýtslu í 2020.
Kostnaðarætlan: Fyri teinin av Skarðshjalla til Villingardalsvegin er kostnaðurin umleið 113 mió. krónur.


text:
- 95Shares
Nánd hevur í dag 1/10-2018 havt móttøku fyri nýggja deildarleiðaranum á Gøtubrá í Norðragøtu. Nýggi deildarleiðarin eitur Jónhild Abrahamsen.
Jónhild er dóttir Edmund og Elspu Abrahamsen í Fuglafirði. Hon er 48 ára gomul, er bankalærd, hevur útbúgving sum sosialráðgevið, umframt masterútbúgving í almennari leiðslu.
Jónhild hevur arbeiðsroyndir sum socialráðgevi og familjuráðgevi, og hon hevur 10 ára leiðsluroyndir innan umsorganarøkið, eitt nú sum leiðari á einum stovni fyri fjølbreka.
Nánd bjóðar Jónhild hjartaliga vælkomin í starv, sum deildarleiðari á Gøtubrá, og ynskir henni blíðan byr í arbeiðinum.


text:
Hin seinasti bardagin
Bókadeild Føroya Lærarafelags
- Síður: 178
- Útgávuár: 2010
- Upprunamál: enskt
- Innbinding: innbundin
- Rithøvundur: C.S.Lewis
- Myndir: Pauline Baynes
- Týðari: Theodor Hansen
Á seinastu døgum Narnia er landið hótt sum ongantíð áður - ikki av álopum uttanífrá, men av fígginda innanífrá. Lygnir og svik hava fest røtur, og bara kongur og ein lítil skari av trúføstum viðhaldsfólki kunnu fyribyrgja, at alt, tey hava kært, gongur undir í hesum stórfingna endanum á Søgunum úr Narnia.


text:
Orð: Janus Djurhuus
Lag: Jógvan Waagstein
1. Við strondina stóð eg,
tá ódnin brast á –
og vetrarnáttin var svørt –
eitt kvæði eg hoyrdi á stundini tá
koma dunandi uttan av havinum frá,
eitt kvæði so vilt og so stórt, –
tí stormarnir leikaðu fríir
yvir boðar, streingir og íður.
2. Og skúmandi fossur sítt fragdarljóð
av bylgjandi brósti kvað
um runnar tíðir, tá valkyrjan óð,
heitt tystandi eftir reystmanna blóð
til bardagan reyk avstað,
meðan lúðrarnir duna sum toran
og fylkja menn fyri norðan.
3. Og fjallhøgt brim móti berginum tveitt –
tá bátar smildraðust brátt –
yvir mongum manni lak hevur breitt,
og einkjum og børnum sorgartíð veitt
og fingið tey blikna á nátt,
tí herróp dynja í fjøllum
frá veldigum, sigrandi trøllum.
4. Eg hoyrdi teg storm, havfostraða trøll,
og tíni tey túsundtalsljóð:
deydningadans yvir kirkjugarðsvøll,
neyðarróp sjólátna manna so snjøll,
ravnaskríggj, tá hann sær blóð –
men – hjarta mítt titar í øði
av reystleika, dirvi og frøi.
5. Tí stórt kendist tú, fría stormanna land,
og høvdingaligt á at sjá,
tá kvetti tú snøggliga trældómsins band
og tendraði frælsis logandi brand,
sum trøllaræðsluna vá –
tá leit eg á mátt mín og megi
sum áður Sigmundur frægi.


text:
Barnafátækradømið er ein trupulleiki. At tørvur er á einum felagsskapi sum “Í menniskjum góður tokki” er prógv um tað. Um onkur nú skuldi ivast.
Tað er tó ymiskt sum vit, ið arbeiða innan dagstovnar, dagrøktir ella skúlar kunnu gera, sum kann lætta um hjá nógvum.
Á dagstovnum vindur tað uppá seg, at “kravt” verður eitt eykagjald, t.d. til onkran serligan matdag, eina útferð ella okkurt líknandi. Hetta tykist so “óskyldugt”, eina 20 kr. her og ein onnur har. Av og á er tað ein pakki við onkrum viðskera ella líknandi.
Í skúlanum er tað verri, upphæddirnar blíva størri og størri og krøvini til pengar somuleiðis.
Samlast skal inn til skúlaútferðir, gjaldast skal til vanligar útferðir og ymiskt annað, ið ikki er “beinleiðis” tengt at vanliga skúlatímunum. Onkuntíð er lagt upp fyri, at “tað er ikki neyðugt at vera við”, tað er nú ikki heilt rætt!? Barnið sum ikki kemur við missur nakrar upplivingar saman við sínum floksfeløgum og er í vanda, at vera sett/ur uttanfyri sosialu samveruna í flokkinum. Trivnaður er longu eitt týðandi arbeiðsøkið í skúlanum.
Her haldi eg at kommunur, dagstovnar, dagrøktir og skúlar eiga at tryggja, at nokk av pengum eru settar av til raksturin, soleiðis at eingi eykagjøld koma sníkjandi inn í skipanina. Brúkaragjald er longu í dagstovnunum, har ásett er at gjaldast skal í mesta lagi 1/3 av rakstrinum, tey við lægst inntøkur kunnu fáa frípláss, ímeðan skúlin eigur at vera ókeypis.
Vit kunnu gera mun við, at halda okkum til reglurnar í verandi skipanum.


text:
Fųroya Arbeišsgevarafelag 50 įr
Havnar Arbeišsgevarafelag 75 įr
Tórshavn 1993
"Semjur og strķš" er eitt ųšrvķsi hįtķšarrit. Taš fer leikandi gjųgnum 20. ųld og sigur frį hendingum og višurskiftum, sum hava nortiš viš arbeišsgevarar og teirra mótpart. Teir menn, sum hava veriš fremstir ķ arbeišsgevarafelųgum, verša lżstir, og bókin er prżdd viš mongum myndum frį ųllum tķšarskeišum.
Sųgan byrjar undir fyrra heimsbardaga, tį arbeišsmannafelųgini og arbeišsgevarafelųgini tóku seg upp ķ Fųroyum og sķšani hava havt lųnarmįlini fremst į skrįnni. Mįlini millum arbeišsgevarar og arbeišsfólk verša fylgd upp gjųgnum tey umleypandi tjśguni, tey ringu og spentu trķatiįrini og tey lķvligu strķšsįrini.
Viš seinna heimsbardaga kom upp mįliš um prķstalsvišgerš av lųnini, og taš endaši ķ einum bresti, sum fekk heitiš eittoyrastreikan. Gulltķšin eftir krķggiš endaši ķ einum tiltiknum og hųršum verkfalli ķ Havn, har nógv stóš į bįšum pųrtum, men lęknastrķšnum ķ Klaksvķk vildu arbeišsgevararnir ikki vita av.
Tį sekstiįrini komu, fór lųnin at dragna, og lųgtingiš samtykti nżggj ręttindi į arbeišsmarknašinum.
Sjeytiįrini vóru frišarlig uttan verkfųll, men hųvdu stórar lųnarhękkingar viš sęr. Ķ įttatiįrunum byrjaši ófrišurin aftur. Merkjastrķšiš var eitt, eftirlųnarprosentiš annaš. Tvęr feršir heldur enn eina ferš tók lųgtingiš sįttmįlaspurningin til višgeršar og avgjųrdi hann.
Spurningurin um fųroyskan arbeišsrętt varš reistur av įlvara, men so komu nżggj mįl į dagsskrįnna: arbeišsloysi og arbeišsloysistrygging.
Um hetta og meir aftrat kann lesast ķ bókini, sum Fųroya Arbeišsgevarafelag og Havnar Arbeišsgevarafelag góvu śt, tį tey fyltu 50 og 75 įr.
(Fęst enn)


text:
Raske drenge HB at vinde, det er vor lyst
TB | 20/05/12
Sum kolandi ódn, komu TB álopini ýlandi móti HB málinum. Hjá havnamonnum ráddi bert um, at halda fast, skuldu teir ikki blíva blástir líka út í høllina. TB fekk longu mál eftir fimm minuttum, og so var grundarlagið lagt, fyri søguliga sigrinum móti HB. TB vann, fult uppiborið, 4-2 við Stórá í dag. Hetta er triðji dystur hjá TB við Stórá, og allar hevur TB vunnið.
Við 1-3 ósigrinum í 1. umfari av Løgmansteypakappingini móti HB í huga, væntaðu tey flestu, at TB fóru at leggja varliga fyri við Stórá í dag. HB var greiður favorittur, og tað vóru teir eisini í 1. umfari av steypakappingini, sum tó varð spældur í Vági.
Nú hevur TB nýggjan leikvøll, og er hann tann størsti og vakrasti í landinum. Heimavallareffektin, tykist eisini longu at hava sligið til, tí TB hevur ikki tapt á vøllinum higartil. Hetta hóast mótstøðuliðini, øll somul, undan kappingini, vórðu spádd at liggja í oddastríðnum í Effodeildini í ár. Fyrst vitjaðu ÍF, og tá vann TB tepurt, og við stórum hepni. Síðani komu toftamenn á vitjan, men eisini teir fingu ein brest. Í Dag kom giganturin, og gamli arvafíggindin, HB á vitjan, og mín sann, um ikki eisini teir blivu vístir av oynni aftur, við andlitsbráum, súrari enn hosurnar teir spældu í.
Blesur hart við Stórá
Tað er ikki bara vindurin, sum kann blása hvassliga inni við Stórá. TB megna, við sínum gørpum á vøllinum, at blása við megi, sum best kann metast við kolandi ódn. Slíkt ódnarveður kom HB í, og teir klóraðu seg til hálvleiks, bert trý mál aftanfyri. Fyrsta málið kom longu eftir fimm minuttum, tá eitt innlegg frá Gilla á vinstra vongi, sleppur at ferðast yvir allari HB verjuni, til Bojan Timic, sum stóð leysur eitt sindur aftarliga í brotsteiginum. Bojan var so mikið leysur, at hann kundi smekka til beinanvegin, men hann valdi at temja, og síðani leggja bóltin upp undir nettakið. Nú hildu nøkur møguliga, at TB fóru at taka seg aftur á vøllin, sum teir gjørdu móti ÍF, men so bleiv ikki. TB helt á fram við at pressa langt frammi á vøllinum, og HB fekk ikki eitt einasta bein til jørðina. TB leikararnir vóru sera ágrýtnir, og tað hóvaði ikki havnamonnum, sum næstan máttu út um linjuna at skifta meining. Inni á vøllinum var TB fyrst á øllum bóltum, og fekk heimaliðið tí eisini fleiri heilt stórar møguleikar.
Gilli vísti klassa
Umframt Bojan Timic, so var Gilli Sørensen eisini í avgjørdum stórformi. Hann fullkomuliga spældi runt við høgru síðu hjá HB, og hvørja ferð hann fekk bóltin, hendi okkurt vandamikið frammanfyri HB málinum. Tá 18 minuttir vóru spældir, var Gilli aftur í gongd, og hesaferð átti Vagnur Mohr Mortensen tørn, til at hyggja at, meðan Gilli feyk framvið honum. Gilli fekk nú Rógva Holm móti sær, og eisini hann bleiv spurtaður í senk, áðrenn eitt hart innlegg bleiv skotið, tætt undir málinum. Jákup Slættalíð sá vandan, og royndi at skalla burtur, men hann rakti bóltin illa, so at hann stakk undir tvørtræið og í mál.
Eftir 25 minuttir kundi sami Gilli og Bojan skora í sama álopi, tá HB onkursvegna fekk forða fyri einum dupultum møguleika hjá TB.
Sjey minuttir seinni, tá skuldi tó ganga frægari. Gilli vann sær eitt vandamikið fríspark, sum Alex dos Santos framdi, og Gilli skuldi sjálvur taka. Hann gjørdi seg til reiðar, og legði síðani bóltin í einum bleytum boga yvir múrin, og í mál. 3-0 til TB. Og so var HB skelkurin totalur. Bæði Hanus Mortensen og Igor Grkajac kundu lættliga hava økt enn meira um munin, men Teitur Gestsson vísti meistarligt spæl. Keðiligt fyri HB, at hansara avrik ikki eggjaði útileikarunum til meira, men gott fyri TB.
Brendu møguleikarnir
Móti endanum av fyrra hálvleiki, kom HB til nakrar møguleikar, eftir at innlegg komu úr vinstru síðu, og tann størsta fekk Rógvi Holm. Símun Samuelsen, slapp at fáa pláss úti í borðinum, og innleggið til handaru stong skuldi bara setast inn, men onkursvegna rakti Rógvi bóltin heilt skeivt. Sum heild rakti HB skeivt, á so nógvar mátar í dag, og tað skuldi bara blíva verri, áðrenn tað so endaði væl frægari hjá gestunum.
Toppskjúttin slóg til
Tá HB hevði roynt at trýst TB, fyrstu løtuna av ørðum hálvleiki, svaraði TB aftur, við at økja til 4-0. Altíð vandamikli Bojan Timic fór, við einum av sínum mongu driblitúrum, gjøgnum alla HB verjuna. Einsamallur við Teiti, legði Bojan bóltin, í ein bleytan boga, framvið honum og í málið. Sostatt var hetta seinna málið hjá Bojan, og fjórða samanlagt.
Trektu seg aftur
Við fýra málum á muni, og meginpartin av dystinum runnum, valdi TB venjarin, Milan Kuljic, at geva spælitíð til Bárður Dimon, Poul Ingason og Teit Justinussen, meðan Dan Mortensen, Igor Grkajac og Martin Tausen sluppu at hvíla seg. Allir bardust og kempaðu væl, men HB fekk heilt nógv spæl, og komu til nakrar stórar møguleikar. Tað bleiv tó ongantíð lætt hjá havnamonnum, tí verjan stóð sera stinn, og Ivan Stojkovic var árvakin aftanfyri verjuna eisini. HB megnaðu tó at fáa tvey mál móti dystarenda, og harvið pynta eitt sindur um úrslitið, men meira enn pynt bleiv tað tó ikki til.
Fult uppiborið, og imponerandi
Fleiri av fjepparunum hjá øðrum feløgum tosaðu gjøgnum dystin, hvussu fantastiska væl TB leikararnir kempaðu og arbeiddu fyri hvør øðrum, og undirritaði má bara siga, at hann er púra samdur. Tað var sera imponerandi at síggja, og hugaligt eisini, at teir ungu, sum komu inn, heilt skjótt blivu innlimaðir í skipanina, og røktu sínar uppgávur til fulnar.
Samanum tikið, so var dysturin framúr væl spældur, frá fyrsta bríksli, og TB rakti taktiska uppleggið so dyggiliga rætt. Ein sera sera væl útførdur dystur, sum uttan iva fær givið HB nøkur álvarslig ting at hugsa um. Teir hava nú tapt seinastu tríggjar dystirnar við 12 málum móti, og tað er ikki heilt vanligt í risa felagnum úr Havn.
Hjá TB er tað hinvegin talan um, eina sera positiva bylgju, vit nú ríða á, og tað ræður um at gera sær dælt av hesum. Momentið er okkara…Takið tað dreingir, og drívið á !!!
HAGTØL
Effodeildin – 9. umfar
TB-HB 4-2 (3-0)
1-0: Bojan Timic (5.)
2-0: Jákup Slættalíð (18.) (s.m.)
3-0: Gilli Sørensen (32.)
4-0: Bojan Timic (63.)
4-1: Jákup Slættalíð (78.)
4-2: Jógvan A. Nolsøe (83.)
B68-EB/Streymur 1-2 (1-1)
0-1: Arnbjørn Hansen (25.)
1-1: Christian Høgni Jacobsen (31.)
1-2: Leif Niclasen (70.)
Hinir dystirnir verða spældir í morgin, og eru teir hesir:
Víkingur-KÍ
FC Suðuroy-ÍF
NSÍ-B36
Viðmerkingar
-
Hví, hví, hví kundi je ikki hoyra hetta live í tb studio 🙁
-
*Gott TB!!
heilsan ur Islandi


text:
Orð og lag: Eivør Pálsdóttir
Í dag hava fuglar ei sungið eitt lag.
Tað var, eins og slóknaði sólin í dag,
og jørðin, hon helt uppat við at mala
og børnini hildu uppat við at spæla.
Stjørnurnar duttu allar niður av himni,
pg mánin, hann fánaði burtur og inni.
Í stovuni míni ei hoyrdist eitt ljóð,
í myrkursins djúpastu náði eg stóð.
Myrkursins náði,
myrkursins náði,
myrkursins náði fevndi meg,
fevndi meg.
Henda løtan, hon dró meg til ógingnar gøtur
til heimsins byrjan og til lívsins djúpastu røtur.
Og myrkrið var hvørki ónt ella kalt,
nei, myrkrið var ei enn blivið ónt ella kalt
Tað einasta, eg hoyrdi, vóru undarlig ljóð,
men so føgur og rein og so yndislig ljóð,
og einki var endað, og einki var byrjað,
og einki var sjónligt, og einki var hyljað.
Myrkursins náði,
myrkursins náði,
myrkursins náði fevndi meg,
fevndi meg.
Myrkursins náði,
myrkursins náði,
myrkursins náði fevndi meg,
fevndi meg.


text:
Grindalógin má broytast. Tað hoyra vit aftur og aftur í hesum døgum. Hon styggir ferðafólk av landinum, og hon virðir ikki tey rættindi, sum grundlógin tryggjar okkum øllum.
Í útvarpstíðindunum sunnudagin varð spurningurin reistur, hvussu tað kann bera til, at løgtingið hevur samtykt eitt uppskot, sum er beinleiðis brot á bæði grundlógina og heimastýrislógina. Svarið var, at orsøkin kundi vera, at lógin var skundað ígjøgnum.
Møguliga er tað ein partur av orsøkini, men tað er ikki øll orsøkin.
Løgtingsfyrisitingin fekk munnkurv
Vit hava eina Tingskipan, sum áleggur fyrisitingini í Løgtinginum at siga frá, um uppskot verða løgd fyri tingið, sum ikki samsvara við tær yvirskipaðu lógirnar. Tingformaðurin skal mæla Løgtinginum til at burturvísa mál, sum ikki lúka hesar treytirnar.
Fyrr stóðu grundlógin, heimastýrislógin, stýrisskipanarlógin, tingskipanin og millumtjóða sáttmálar á listanum yvir tað, sum øll lógaruppskot skuldu samsvara við. Men 1. mars 2011 løgdu Tjóðveldi, Miðflokkurin og Sjálvstýrisflokkurin uppskot fyri tingið, um at broyta hesa ásetingina. Nú skuldi fyrisitingin hava munnkurv, tá talan var um ósamsvar við grundlóg, heimastýrislóg og millumtjóða sáttmálar. Løgtingið skuldi hava møguleika at viðgera mál, sum „mýktu ríkisrættarligu støðuna”, stóð í viðmerkingunum.
Men grundlógin er so ótrúðliga nógv annað enn ríkisrættarliga støðan. Tað hava uppskotsstillararnir helst ikki hugsað um.
Uppskotið varð samtykt. Tjóðveldi, Miðflokkurin, Sjálvstýrisflokkurin, Framsókn og størsti parturin av Fólkaflokkinum atkvøddu fyri. Løgtingið samtykti harvið at geva sær sjálvum bind fyri eyguni, hvat hesum yvirskipaðu reglum viðvíkur, og grindalógin er eitt gott dømi um, at samtyktin sær út til at virka.


text:
Skrivað hevur Ulla Kristmundsdóttir
Tá ið eg var 8 ára gomul, fortaldi pápi mín mær, at hann skuldi giftast. Eg hugsaði ikki so nógv um tað tá, men tað var kanska eitt sindur snedigt fyri onnur, at hann skuldi giftast heilt yviri í Ghana. Eitt, sum eg ikki visti var, at tað fór at verða sera læruríkt, at eiga eina pappmammu úr einum heilt øðrum landi.
Nancy
Umleið eitt ár seinni kom Nancy heim til Føroyar. Tá vit fóru eftir henni á flogvøllinum, hevði hon eina rúgvu av viðføri. Eisini hevði gávur við til mín.
Hon sá kava fyri fyrstu ferð, og føldi ein kulda, ið hon fór at brúka langa tíð, at blíva von við. Tað var sjálvandi hart fyri Nancy. Hon var jú flutt til eitt land, hon ongantíð hevði hoyrt um, ið var tað mótsatta av hennara egna. Tað eg hugsi mest um í dag er, at hon var burturi frá familjuni og visti ikki, nær hon fór at síggja tey aftur.
Í nøkur ár arbeiddi Nancy í einum barnagarði, men í dag hevur hon sín egna dagstovn heima, og tað dámar henni sera væl. Hon hevur altíð dugað væl við børnum, og tey eru altíð góð við hana.
Í dag havi eg tvey yngri systkin, sum eg eri ógvuliga góð við. Nancy hevur ongantíð gjørt mun á mær og sínum egnu børnum. Hon hevur altíð givið mær gávur, mussa meg góðanátt á pannuna, klemmað meg og verið góð við meg, sum var eg dóttir hennara. Eg havi hoyrt nógvar søgur um pappforeldur, sum ikki eru so glað fyri síni pappbørn, men fyri Nancy er tað sjálvsagt, at elska meg sum hennara egna. Tað eri eg takksom fyri.
Mentanin í Ghana
Í Ghana tekur man sær væl av teimum eldru og teimum, ið ikki hava tað so gott. Tað er pátrúgv har, at hjálpir tú øðrum leingir tað um lívið hjá tær. Tað er eitt vælsignilsi, sigur Nancy.
Tað er tó ikki bara tí at tað er eitt vælsignilsi, at tey hjálpa. Stýrið í Ghana hjálpir teimum ikki, so uttan hvønn annan, fáa tey onga hjálp.
Muslimar eru serliga hjálpsamir
Hóast Nancy í dag er kristin, so er ein partur av familju hennara muslimar . Tað er frá teimum hon hevur lært at vera so kerlig og hjálpsom, sum hon er í dag. Um onkur ikki er møttur upp at biðja, fara tey altíð og tryggja sær at persónurin hevur tað gott
Ein beiggi hennara hevur nógv børn, og hevur ikki møguleika at forsygja teimum øllum sjálvur. Ein annar beiggi hennara hevur tí tikið ein bróðurson til sín. Tað er ikki sjáldan, at hetta kemur fyri í Ghana, tað er púra vanligt
“Slappið av! Eg verji sálir tykkara.”
Nancy hevur ofta fortalt mær um børnini í grannalagnum hjá henni. Tey komu heim til teirra at spæla, tí tey vistu, at tey fingu mat har. Omma Nancy gav børnum ið høvdu tørv á tí næstan allan matin hjá familjuni.
Tá gjørdi restin av familjuni gjøldur við henni, men so plagdi hon at siga “Slappið av! Eg verji sálir tykkara.”
Eisini var siðvenja, at geva mat, ístaðin fyri gávur, á jólum. Tey fyltu eina kurv við mati at geva grannunum ella onkrum, ið hevði tørv á tí. Í kurvini kundi til dømis vera 5 kilo av rísi, olja ella tomatir. Í dag ger man tað ikki so nógv vegna evropeisering. Ikki bert í Ghana, men í fleiri londum í Afrika, hava tey adopterað nakrar siðvenjir úr Vesturheiminum tey seinastu árini. Nancy sigur, at í størri býunum í Ghana eru tey byrja at pynta við jólatrøum og ljósum, sum vit gera. Í bygdunum savnast fólk tó enn, og vísa hvør øðrum dansir frá stammum tey koma frá.
Allar mentanir og øll fólk, hava okkurt gott at læra frá sær
Hóast vit ofta síggja Afrika, sum ein heimspart, ið er minni mentur enn vesturheimurin, haldi eg, at vit kunnu læra eina rúgvu frá teimum. At koma at kenna fólk úr øðrum londum, við øðrum mentanum og hugsjónum, er ein tann besti mátin, at menna seg og læra uppá. Vit hava øll okkurt í felag, hóast vit eru úr heilt hvør sínum heimi. At koma at kenna Nancy hevur gjørt meg til ein betri persón.


text:
9 Vita tit ikki, at hinir órættvísu skulu ikki arva kongadømi Guðs? verðið ikki villleiddir: hvørki siðloysingar, ella avgudadýrkarar, ella hordómsfremjarar, ella kvinnulátigir, ella misbrúkarar av sær sjálvum við mannkyni,
10 Ella tjóvar, ella gírigir, ella drykkjumenn, ella illmælismenn, ella peninganoyðarar, skulu arva kongadømi Guðs.
11 Og slíkir vóru summir av tykkum: men tit eru tváaðir, men tit eru halgaðir, men tit eru rættvísgjørdir í navni Harrans Jesu, og við Anda Guðs várs.
( I. Cor. 6:9-11 FKJ )
Hesi arva altso ikki kongadømi Guðs:
1) Siðloysingar,
t.e. kallmenn & kvennmenn, sum íðka kynslív uttanfyri hjúnarband.
(Hetta er brot á Guðs 7. boð: tú skalt ikki fremja hordóm)
2) Avgudadýrkarar,
t.e. fólk, sum tilbiðja nakran annan gud, ella ting, í staðin fyri Jehovah Guð, Faðir várs Harra og Frelsara Jesu Christs.
(Hetta er brot á Guðs 1., 2., og 3. boð)
3) Hordómsfremjarar,
t.e. kallmenn & kvennmenn, sum slíta hjúnarbandið uttan Bíbilska grund, t.e. siðloysi, har ið tú ert tann óskyldigi parturin (Matth. 19:9), og
sum so gifta seg uppaftur, ella helst bara liva í siðloysi.
(Eisini hetta er brot á Guðs 7. boð: tú skalt ikki fremja hordóm)
4) Kvinnulátigir,
t.e. menn, sum ikki vilja vera menn, men láta sum kvinnur, t.e. transvisitar, pervertar.
(Eisini hetta er brot á Guðs 7. boð: tú skalt ikki fremja hordóm)
5) Misbrúkarar av sær sjálvum við mannkyni,
t.e. kallmenn & kvennmenn, sum hava ónáttúrliga kynsliga samveru við fólki av sama kyni, og harundir alt annað misbrúk, t.e. kynsligur
perversitetur og óreinleiki.
(Eisini hetta er brot á Guðs 7. boð: tú skalt ikki fremja hordóm)
6) Tjóvar,
t.e. kallmenn & kvennmenn, sum stjala ella avpressa ting frá øðrum.
(Hetta er brot á Guðs 8. boð: Tú skalt ikki stjala)
7) Gírigir,
t.e. kallmenn & kvennmenn, sum ikki elskar sín næsta, men sum bara livir fyri at gleðast í marglæti hvønn dag.
(Hetta er brot á Guðs 1., 2., og 3. boð, tí hesin elskar og tilbiður mammon, ikki Guð)
8) Drykkjumenn,
t.e. kallmenn & kvennmenn, sum drekka rúsandi løg, gersat drukkin, og gera syndir, sum tey ikki eingong vita av sjálvi, men sum tey hóast hetta eru teir seku gerararnir av
(Ein drukkin maður brýtur øll Guðs Guðs 10 boð, – uttan nakra umbering)
9) Illmælismenn,
t.e. kallmenn & kvennmenn, sum uppfinna og/ella spreiða lygnir og søgur um onnur, sum ikki eru sannar.
(Hetta er brot á Guðs 9. boð)
10) Peninganoyðarar
t.e. kallmenn & kvennmenn, sum avpressa pening av øðrum við makt og órættvísi.
(Eisini hetta er brot á Guðs 8. boð)
(Legg til merkis, at hesi tingini eru synd, tí at øll eru brot á GUÐS LÓG, tey 10. boðini, sum eru DEFINITIÓNIN av, hvat synd til allar tíðir er (sí I. Jóh. 3:4 FKJ ), og sum standa í Exodus kap 20:1-17)
– Guðs lóg skal ikki forvekslast við alla ta Levitisku lógina. Hon er dottin úr gildi við fullkomna ofrinum okkara høvuðspresti Jesusi Christi einaferð fyri allar, men Guðs lóg stendur við enn og dømir synd sum synd.
Vers 11 sigur, at “slíkir vóru summir av tykkum”. Ein trúgvandi, frelsur persónur livir IKKI í hesum lutum: hann er
tváaður, hann er halgaður, og hann er rættvísgjørdur frá hesum lutum og hevur ikki hesar lutir sum sín lívsháttarlag.
Tvs., at tann, sum hevur omanfyri nevndu tingini sum sín almindiliga lívsháttarlag, ER IKKI eitt Guðs barn, og KANN tí
ikki arva kongadømi Guðs.
Vendir man um, so vendir man altso um.
Her kemur Guðs lóg, Guðs heilagu 10 boð, sum tú elskart og heldurt um tú ert eitt endurføtt, frelst Guðs barn:
OG Guð talaði øll hesi orðini, sigandi,
2 Eg eri HARRIN Guð tín, sum havi ført teg út úr Egyptalandi, út úr trældóms-húsinum.
3 Tú skalt ongar aðrar gudar hava undan mær.
4 Tú skalt ikki gera tær nakra rista mynd, ella nakran líkleika av nøkrum tingi sum er í himni fyri oman, ella sum er á jørðini fyri niðan, ella sum er í vatninum undir jørðini:
5 Tú skalt ikki boyggja niður teg sjálvan fyri teimum, ella tæna teimum: tí at eg, HARRIN Guð tín, eri ein ástbrellin Guð, heimsøkjandi misgerð fedranna omanyvir børnini at hinum triðja og fjórða ættarliði hjá teimum sum hata meg;
6 Og sýnandi miskunn at túsundum av teimum sum elska meg, og halda boðini hjá mær.
7 Tú skalt ikki taka navn HARRANS Guðs tíns í fáfongd; tí at HARRIN vil ikki halda hann sakleysan, sum tekur navn hans í fáfongd.
8 Minst til sabbatsdagin, at halda hann heilagan.
9 Seks dagar skalt tú streva, og gera alt títt arbeiði:
10 Men hin sjeyndi dagurin er sabbatur HARRANS Guðs tíns: í honum skalt tú ikki gera nakað arbeiði, tú, ella sonur tín, ella dóttir tín, tænastusveinur tín, ella tænastugenta tín, ella fenaður tín, ella tín fremmandi sum er innan portra tína:
11 Tí at á seks døgum gjørdi HARRIN himin og jørð, sjógvin, og alt sum í teim er, og hvíldi hin sjeynda dagin: hvørsvegna HARRIN vælsignaði sabbatsdagin, og halgaði hann.
12 ¶ Æra faðir tín og móður tína: at tínir dagar mega verða langir uppiá landinum sum HARRIN Guð tín gevur tær.
13 Tú skalt ikki drepa.
14 Tú skalt ikki fremja hordóm.
15 Tú skalt ikki stjala.
16 Tú skalt ikki bera falskan vitnisburð ímóti næsta tínum.
17 Tú skalt ikki girnast hús næsta tíns, tú skalt ikki girnast konu næsta tíns, ella tænastusvein hans, ella tænastugentu hans, ella oksa hans, ella asna hans, ella nakað ting sum næsta tíns er.
( Exodus 20:1-17 FKJ )